Πισωγυρίσματα-6 λόγοι που επιστρέφεις ξανά και ξανά σ’ αυτόν τον «έναν»! | Psithiroi.gr\nΠισωγυρίσματα-6 λόγοι που επιστρέφεις ξανά και ξανά σ’ αυτόν τον «έναν»!\nΕίχες μία σχέση που όπως κι οι περισσότερες έφτασε στο τέλος της. Έφτασε όμως; Γιατί από τότε που είπατε ότι χωρίζετε, συνεχίζετε να τρα...\nΕίχες μία σχέση που όπως κι οι περισσότερες έφτασε στο τέλος της. Έφτασε όμως; Γιατί από τότε που είπατε ότι χωρίζετε, συνεχίζετε να τραβιέστε και βρίσκεστε πολύ συχνά για να κάνετε αυτήν την τελευταία προσπάθεια. Κατά βάθος όμως, βλέπεις ότι όλο αυτό δεν καταλήγει κάπου, απλά επαναλαμβάνονται καταστάσεις που σε πληγώνουν κι αντί να πάρεις την αξιοπρέπεια σου και να εξαφανιστείς, εσύ είσαι δεκτική σε κάθε του κάλεσμα.\nΑξίζει να το περνάς όλο αυτό για χάρη του ή απλά επιστρέφεις στα ίδια για κάποιους από τους παρακάτω λόγους;\n#1 Γιατί αυτή τη φορά θα είναι… διαφορετικά (όπως και κάθε προηγούμενη)\nΤο ότι «η επανάληψη είναι η μητέρα της μάθησης» μάλλον δε σου λέει κάτι, γι’ αυτό και δε σου ήταν ξεκάθαρες οι ήδη 10 φορές που έχεις γυρίσει και θέλεις άλλη μία να σιγουρευτείς ότι δεν τραβάει άλλο μεταξύ σας. Κορίτσι μου, του έδωσες μία ευκαιρία, του έδωσες δύο, άντε τρεις, στην επόμενη καίγεσαι. Δε γίνεται να πιστεύεις ακόμα ότι πράγματα μπορεί να αλλάξουν, διαφορετικά (σόρρυ κιόλας) είσαι ηλίθια!\nΗ απιστία πέρασε, θα το πάρει πιο σοβαρά, δε θα σε γράφει, θα είστε κανονικά μαζί… κι ο φαύλος κύκλος συνεχίζεται. Σπαταλάς όλη την ενέργειά σου σε κάποιον που απλά δεν το εκτιμάει. Αντ’ αυτού, εκμεταλλεύεται την καλοσύνη σου. Αυτός θα έπρεπε να σε κυνηγάει κι αφού δεν το κάνει, δεν αξίζει. End of story!\n#2 Γιατί πιστεύεις ότι όπου υπάρχουν δυσκολίες, υπάρχει κι αγάπη\nΈχεις ακούσει για σχέσεις που έχουν περάσει από σαράντα κύματα και τελικά κατάφεραν να είναι μαζί πιο ερωτευμένοι από ποτέ, επομένως γιατί όχι κι η δική σας; Γιατί καμία σχέση δε μοιάζει με άλλη κι εσύ βαφτίζεις «αγάπη» τον πόνο που σου προκαλεί ο συγκεκριμένος άνθρωπος. Κι από την στιγμή που δεν προσπαθεί να είστε μαζί, δεν υπάρχει κοινό μέλλον στον ορίζοντα.\nΝαι, η αγάπη έχει και πόνο μέσα, κορίτσι μου, αλλά οι χαρές είναι περισσότερες από τις λύπες, μην τα μπερδεύεις αυτά. Πρέπει να χαίρεσαι να είσαι δίπλα στον άντρα που θέλεις, όχι να ζεις με το φόβο ότι κάποια στιγμή θα σε πληγώσει πάλι ή θα σε αφήσει. Ένας άντρας που σου προκαλεί αυτό το συναίσθημα, δεν αξίζει την αγάπη σου.\n#3 Γιατί το να προχωρήσεις παρακάτω, σε τρομάζει\nΈχεις συνηθίσει σε μία συγκεκριμένη ρουτίνα μ’ έναν συγκεκριμένο άνθρωπο και στην ιδέα του «καινούριου» ή της μοναξιάς, τρομοκρατείσαι. Φοβάσαι ότι πρέπει να ξεκινήσεις τα πάντα από την αρχή, ενώ με τον άλλον είχες φτάσει σε ένα πολύ καλό σημείο. Όμως τι θα γίνει; Έτσι θα συνεχίσεις; Θα φοβάσαι να προχωρήσεις και θα υποτιμάς τον εαυτό σου; Όταν δεν χωράς κάπου φεύγεις, δεν στριμώχνεσαι.\n#4 Γιατί είσαι απελπισμένη\nΗ ζωή σου δε θα είναι ίδια χωρίς αυτόν, δεν πρόκειται να σε ανεχτεί κανείς άλλος με τα κουσούρια σου. Φτάνεις σε σημείο να πείθεις τον εαυτό σου ότι δεν είσαι για κάτι καλύτερο και γυρνάς πίσω. Δε θες να κάνει με κάποια άλλη ότι έκανε με εσένα. Δε θες να φερθεί σε κάποια άλλη καλύτερα από εσένα. Θες αυτόν και κανέναν άλλον, γιατί πιστεύεις ότι μόνο εσύ μπορείς να τον αλλάξεις και να συνεχίσετε μαζί. Αλλά μέσα σου ξέρεις ότι δε θα αλλάξει κάτι… Μυρίζεις απελπισία από μακριά.\n#5 Γιατί δεν έχεις κάτι καλύτερο να κάνεις\nΠεράσατε πολύ καλά όσο καιρό ήσασταν μαζί κι η σχέση έληξε, απλά επειδή δεν τράβαγε άλλο. Ο έρωτας ίσως να έφυγε, αλλά η αγάπη μένει, όπως κι όλα όσα μοιραστήκατε στο ίδιο κρεβάτι. Έτσι αφού δεν έχεις κάτι καλύτερο να κάνεις απόψε, γιατί να μη θυμηθείτε λίγο από τα παλιά καλά σας βράδια; Μόνη εσύ, μόνος κι αυτός…\n#6 Γιατί φταις που όλα τελείωσαν εδώ κι έμεινε το όνειρο μισό\nΣτην περίπτωση που φταις εσύ που χώρισαν οι δρόμοι σας και ξέρεις ότι ήταν ιδανικός, όχι απλά γυρνάς, αλλά παρακαλάς. Μπορούσες να είχες αυτό που ακριβώς έψαχνες, αλλά δεν άντεξες κι έκανες τη βλακεία σου, τι να λέμε τώρα ρε κούκλα μου… Εκείνος πλέον σε δέχεται αλλά ως το «παιχνίδι», του γιατί του απέδειξες ότι δεν είσαι για κάτι παραπάνω. Οπότε ξαναγυρνάς και ξαναγυρνάς και ξαναγυρνάς κι ο Θεός να βάλει το χέρι του.\nΌλες έχουμε κάνει πισωγυρίσματα και πισωγυρίσματα, το θέμα είναι να βάλουμε μυαλό κάποτε, δε νομίζεις; Είτε είσαι ο θύτης ή το θύμα, πάντα υπάρχει χώρος για βελτίωση. Καλή τύχη σε ό,τι κι αν αποφασίσεις.


Μπενφίκα: Πωλητήριο στον Οδυσσέα Βλαχοδήμο! - Sports - Athens magazine\nΜπενφίκα: Πωλητήριο στον Οδυσσέα Βλαχοδήμο!\nΠλησιάζει η μεταγραφική περίοδος!\n15 Μαΐου 2019 14:08\nΕνόψει μεταγραφών η Μπενφίκα ετοιμάζει να βάλει πωλητήριο στον Οδυσσέα Βλαχοδήμο!\nΣύμφωνα με πληροφορίες, οι άνθρωποι της πορτογαλικής ομάδας α έχουν αρχίσει να αναζητούν ομάδα να πουλήσουν τον Έλληνα τερματοφύλακα με το κόστος της μεταγραφής να ανεβαίνει στα 60 εκατομμύρια ευρώ.\nΗ Μπενφίκα φαίνεται ότι θέλει να γεμίσει… τα ταμεία της, γι’ αυτό κι αναμένεται να βάλει πωλητήριο στον Οδυσσέα Βλαχοδήμο στη μεταγραφική περίοδο του καλοκαιριού.\nΌπως γίνεται αντιληπτό, οι ομάδες που θα κινηθούν για την περίπτωση του θα είναι από υψηλότερο επίπεδο.\nΟι Πορτογάλοι θέλουν να εκμεταλλευτούν μ’ αυτό τον τρόπο την εξαιρετική σεζόν που πραγματοποιεί ο Βλαχοδήμος, ο αντικαταστάτης του οποίου είναι πιθανόν να είναι ο Σίλεσεν, για τον οποίο η Μπενφίκα έχει κάνει ήδη κίνηση για να τον αποκτήσει από την Μπαρτσελόνα.\nΟ Γάλλος διεθνής αγωνίζεται στην Ατλέτικο από το 2014, όταν και αγοράστηκε από την Ρεάλ Σοσιεδάδέναντι 27.000.000 ευρώ κι έχει κατακτήσει ένα Europa League (2018), ένα ισπανικό Σούπερκαπ (2014) κι ένα ευρωπαϊκό Σούπερκαπ (2018), καθώς και το Παγκόσμιο Κύπελλο με την Γαλλία το 2018.


Επίσκεψη στο Αρχαιολογικό Μουσείο της Θεσσαλονίκης | Η τάξη μας\nΣήμερα, 9 Νοεμβρίου 2011, οι δύο τετάρτες του σχολείου μας επισκεφτήκαμε το Αρχαιολογικό Μουσείο της πόλης μας για να παρακολουθήσουμε ένα εκπαιδευτικό πρόγραμμα, που είχε τίτλο:\nΗ επίσκεψή μας αυτή είχε ιδιαίτερο ενδιαφέρον, γιατί μάθαμε πολλές λεπτομέρειες για το πώς ζούσαν οι αρχαίοι μας πρόγονοι και μάλιστα με πολύ ευχάριστο τρόπο. Εργαστήκαμε σε ομάδες και η κάθε ομάδα ανέλαβε να παίξει το ρόλο του εξερευνητή. Βοηθοί μας ήταν οι κυρίες από το Μουσείο και η κάθε ομάδα ανέλαβε να ερευνήσει ένα διαφορετικό θέμα και να το παρουσιάσει στο τέλος στους υπόλοιπους μαθητές.\nΤα θέματα που ασχοληθήκαμε ήταν:\nΤο σπίτι και τα γεύματα\nΤην Τετάρτη, 9 Νοεμβρίου 2011,\nεπισκεφτήκαμε το Αρχαιολογικό Μουσείο Θεσσαλονίκης. Στην αρχή μας πήγαν σε ένα\nχώρο, όπου μας είπαν τους κανόνες του Μουσείου.\nΟ κύριος μας είπε να κάνουμε\nησυχία για να μπορέσουμε να θαυμάσουμε και να ακούσουμε την ξεναγό του Μουσείου\nπου θα μας εξηγούσε για κάθε τι που υπήρχε εκεί.\nΤο Μουσείο ήταν ένα μεγάλο\nκτίριο, που είχε μέσα πολλά αγάλματα, σιδερένια όπλα και πάρα πολλά χρυσαφικά.\nΜόλις μπήκαμε μέσα και είδαμε τι\nΗ πρώτη μου ματιά έπεσε σε\nδιάφορες κολώνες (κίονες) Ιωνικού ρυθμού που υπήρχαν μέσα στο Μουσείο.\nΠροχωρήσαμε στην αίθουσα με θέμα: «Αρχαία Μακεδονία».\nΜας έβαλαν σε μια μικρή αίθουσα,\nαφήσαμε τα πράγματά μας σε ένα τραπέζι και καθίσαμε πάνω σε κάτι μαξιλαράκια.\nΜετά χωριστήκαμε σε ομάδες των\nτεσσάρων ή των πέντε ατόμων και παίξαμε ένα παιχνίδι. Κάθε ομάδα πήρε από ένα\nθέμα. Εμείς πήραμε τα «όπλα».\nΜια κυρία μας μοίρασε κάτι χαρτιά\nγια να τα συμπληρώσει η κάθε ομάδα. Μετά οι ομάδες έπρεπε να βρουν όσα ήταν\nγραμμένα στα χαρτιά τους.\nΕμείς ως «εξερευνητές» έπρεπε να\nκάνουμε ομάδες και να ανακαλύψουμε θησαυρούς!\nΈπρεπε να βρούμε κάποιες βιτρίνες\n(προθήκες) και να γράψουμε στο χαρτί τι βλέπαμε και πώς λεγόταν. Μετά θα\nπαρουσιάζαμε το θέμα μας στα άλλα παιδιά.\nΤο γενικό θέμα ήταν «Η ζωή στην\nαρχαία Μακεδονία» και της ομάδας μου «Τα όπλα των Μακεδόνων». Εμείς πήγαμε στη\nβιτρίνα Νο 2, όπως έλεγε και το χαρτί μας, γράψαμε μερικά πράγματα, ο Μίλτος\nζωγράφισε μια ασπίδα και τελειώσαμε.\nΜέσα στο Μουσείο είδα πολλά\nπράγματα, όπως κράνη, βέλη, καρέκλες και αγγεία. Αυτό που με εντυπωσίασε ήταν\nτα βέλη, που τα κρεμούσαν με κάτι σχοινιά που δε φαίνονταν και ήταν σαν να\nΥπήρχαν κι άλλα θέματα, όπως\nοικιακός εξοπλισμός, ένδυση, πολεμικός εξοπλισμός, παιχνίδια και άθληση. Με\nλίγα λόγια γίναμε μικροί αρχαιολόγοι.\nΑυτό που μου έκανε μεγάλη\nεντύπωση ήταν μια χτένα που ήταν κατασκευασμένη από ελεφαντόδοντο.\nΕμείς είχαμε το θέμα για τη\nφροντίδα του σπιτιού. Έπειτα εξηγούσαμε στους συμμαθητές μας το θέμα μας κι\nαυτοί μας εξήγησαν το δικό τους.\nΣυμπληρώσαμε το πινακάκι με τις\nερωτήσεις και κάναμε την παρουσίαση. Μία μία ομάδα παρουσίαζε και οι υπόλοιποι\nάκουγαν. Ήταν πολύ όμορφα όλα.\nΕίδαμε διάφορα σκεύη που\nχρησιμοποιούσαν οι πρόγονοί μας, όπως πιάτα, σκεύη μαγειρέματος, ακόμη και\nμπιμπερό! Μου άρεσαν πάρα πολύ τα κοσμήματα και τα διάφορα αντικείμενα που\nχρησιμοποιούσαν οι γυναίκες για το μακιγιάζ τους!\nΌταν ήρθε η σειρά μας, εγώ είπα ότι για να γυμναστούν οι αθλητές έβγαζαν τα ρούχα τους και άλειφαν το σώμα τους με λάδι. Όταν τελείωναν τη γυμναστική, σκουπίζονταν με ένα ειδικό εργαλείο, τη στεγγλίδα.\nΑυτό που μου έκανε εντύπωση είναι\nότι οι αρχαίοι είχαν παιχνίδια που έμοιαζαν με τα δικά μας, οι γυναίκες\nβαφόντουσαν κι έβαζαν πούδρα που έφτιαχναν μόνες τους, καθώς και κολόνιες!\nΑυτή η επίσκεψη μου άρεσε, διότι\nείδαμε και μάθαμε πράγματα για τη ζωή των αρχαίων, για τα παιχνίδια που έπαιζαν\nκαι γενικά για τον πολιτισμό τους.\nΌταν τελειώσαμε, βγήκαμε έξω και πήγαμε στο Λευκό Πύργο. Όταν ξαναγυρίσαμε, βγήκε και η άλλη τάξη και έτσι πήγαμε ξανά στο σχολείο. Αυτή η μέρα μου άρεσε πολύ!\nΑφού βγήκαμε από το Αρχαιολογικό Μουσείο, επισκεφτήκαμε το Λευκό Πύργο. Εκεί φάγαμε το φαγητό μας, συζητήσαμε, ενώ κάποιοι από εμάς πέταξαν φαγητό στα περιστέρια. Εύχομαι να πάμε ακόμη μία ωραία εκδρομή!\nΔιαβάστε την έκθεση της Ανδριάνας.


Ανδρέας Κολλιόπουλος: Οι "Ζακ" αυτού του κόσμου και ο Χριστός που θα ξανά σταυρώνεται... | Patras Events\nΑνδρέας Κολλιόπουλος: Οι "Ζακ" αυτού του κόσμου και ο Χριστός που θα ξανά σταυρώνεται...\n09 Οκτ 2018 Tue, 09 Oct 2018 18:48:00 +0300 18:48 Patras Events\nΔεν μου αρέσει να έχω μια γνώμη καλά και σώνει για τα πράγματα και για τις καταστάσεις που συμβαίνουν γύρω μας.\nΟύτε ακόμα περισσότερο θέλω να την εκφράζω αυτή τη γνώμη εν καιρώ βρασμού, τότε που όλοι γράφουν κάτι, έχοντας μία άποψη που ουσιαστικά ποτέ δεν μπορεί να καλύψει το πλήρες μέρος της αλήθειας. Γιατί η γνώμη ποτέ δεν μπορεί να γίνει γνώση, όσο σωστή και αν είναι αυτή.\nΗ υπόθεση όμως με τον Ζακ πραγματικά με συγκλόνισε και όλα όσα ακολούθησαν μετά τον ξυλοδαρμό αυτού του νέου. Είδα αναρχικούς να τον υπερασπίζονται, βρίσκοντας αφορμή για να κάνουν πορείες στους δρόμους, στο πλαίσιο της αμφισβήτησης των αστικών θεσμών, ταυτίζοντας τον θάνατο του με την αναρχική κουλτούρα τους.\nΕίδα άλλους να γράφουν για το δίκιο του καταστηματάρχη, δίνοντας του σε έναν βαθμό το δικαίωμα να τον λιντσάρει από την στιγμή που τον είδε να παραβιάζει το μαγαζί του. Και η ατάκα τους: “Αν δεν ήταν πούστης, αν δεν ήταν ενεργό μέλος του ομοφυλικού κινήματος, θα φώναζε κανείς για ότι έγινε;”. Μαζί με όλα αυτά ένας χαμός στα social media.\nTo όλο περιστατικό, κατά την άποψη μου, δεν έχει να κάνει με αναρχικούς, με φασίστες με δεξιούς και αριστερούς, αλλά ούτε και με ομοφυλικούς, με ομοφοβικούς και άλλους τέτοιους χαρακτηρισμούς. Η ουσία του είναι αλλού.\nΜου θυμίζει το μυθιστόρημα του Νίκου Καζαντζάκη “Ο Χριστός ξανασταυρώνεται”, εκεί όπου οι νοικοκυραίοι δεν μπορούν να ανεχθούν τους φτωχούς πρόσφυγες που έχουν ξεριζωθεί από το χωριό τους και ψάχνουν μια νέα γη για να ξεκινήσουν μία καινούργια ζωή.\nΟι ντόπιοι του χωριού φτάνουν στο τέλος να σκοτώσουν τον Μανωλιό που ξεσήκωσε μια ομάδα χωριανών οι οποίοι αποφάσισαν να βοηθήσουν τους πρόσφυγες. Ο θάνατος του Μανωλιού ήταν η ασφάλεια των χωριανών. Ήταν η επαναφορά τους στην τάξη και στην καθημερινότητα τους, στα αγαθά που που τους πρόσφεραν οι δουλειές και τα κτήματα τους.\nΚανείς δεν θα τους έκλεβε πλέον, κανείς δεν θα ξεσήκωνε και άλλους χωριανούς για να υπερασπιστούν τους φτωχούς και τους αδύναμους. Ο Μανωλιός είχε έρθει κοντά στο Χριστό και στη μοναδική αλήθεια Του που δεν είναι άλλη από το να αγαπάμε τους άλλους και ιδιαίτερα τους αδύναμους, εις βάρος ακόμα και της δικιάς μας τη ζωής.\nΝα θυσιαζόμαστε για τους αδύναμους, γιατί μόνο έτσι υπερβαίνουμε την φύση μας και τον εαυτό μας. Ο Ζάκ που άφησε την τελευταία του πνοή στην πλατεία Ομονοίας, ήταν και αυτός ένας από αυτούς τους αδύναμους μιας άλλης ιστορίας που έχει διαφορετική αφετηρία, αλλά κοινό παρανομαστή.\nΟι καταστηματάρχες και οι νοικοκυραίοι της πλατεία Ομόνοιας θα είναι και αυτοί, έστω και για λίγες μέρες, όπως οι συγχωριανοί του Μανωλιού, ήσυχοι. Κανένα από τα πρεζάκια της γειτονιάς δεν θα μπει να τους ξανακλέψει ή τουλάχιστον θα το σκεφτεί καλά πριν το κάνει.\nΌμως οι αδύναμοι θα συνεχίσουν ασφαλώς να υπάρχουν. Ο κόσμος θα κινείται πάντα σε αυτά τα δύο επίπεδα. Από την μία οι καταφρονεμένοι, οι πονεμένοι, οι φτωχοί, οι διαφορετικοί, οι περιθωριακοί, τα πρεζάκια, οι απροσάρμοστοι, πείτε τους όπως θέλετε.\nΑπό την άλλη οι νοικοκυραίοι, οι οικογενειάρχες, οι βολεμένοι, οι βιοπαλαιστές, βάζοντας πάντα σε προτεραιότητα την ασφάλεια και τα κεκτημένα τους, ζητώντας την σιγουριά τους, την ησυχία τους.\nΚαι κάπου στο βάθος ο Χριστός που θα συνεχίσει να σταυρώνεται. Στο όνομα της ανθρώπινης ηθικής...


ΕΑΠ - Με επιτυχία πραγματοποιήθηκε η Ημερίδα για τα Προσωπικά Δεδομένα\nΜε επιτυχία πραγματοποιήθηκε η Ημερίδα για τα Προσωπικά Δεδομένα\nΜε επιτυχία πραγματοποιήθηκε η Ημερίδα που διοργάνωσε το Ε.Α.Π., την Πέμπτη 18 Μαΐου, στην αίθουσα διαλέξεων του Δικηγορικού Συλλόγου Πατρών "Κωστής Στεφανόπουλος", με θέμα «ΠΡΟΣΩΠΙΚΑ ΔΕΔΟΜΕΝΑ - Προστασία και Εξελίξεις», με αφορμή τον νέο Ευρωπαϊκό Κανονισμό 2016/679, που τίθεται σε υποχρεωτική εφαρμογή για όλα τα κράτη – μέλη της Ευρωπαϊκής Ένωσης, στις 25.05.2018.\nΛόγω έκτακτης υποχρέωσης του Προέδρου, ο χαιρετισμός έγινε από την κα. Άννα Ρούσσου Αντιπρόεδρο Τομέα Έρευνας και Κοινωνικής Πολιτικής, Καθηγήτρια Τμήματος Φιλολογίας του Πανεπιστημίου Πατρών, η οποία αναφέρθηκε στην επέτειο είκοσι χρόνων από την ίδρυση του Ε.Α.Π., που συμπίπτει με την συμπλήρωση 20 χρόνων από τη θεσμοθέτηση του νόμου 2472/1997 για την προστασία των προσωπικών δεδομένων με την ίδρυση της Αρχής Προστασίας Δεδομένων Προσωπικού Χαρακτήρα (Α.Π.Δ.Π.Χ.), που έχει συμβάλει καθοριστικά στην εδραίωση του δικαιώματος στην προστασία των προσωπικών δεδομένων. Στη συνέχεια ανέφερε, πως το Ίδρυμα στο πλαίσιο της εξ αποστάσεως εκπαίδευσης συμμετέχει στην «κοινωνία της γνώσης και της πληροφορίας». Η μεταφορά δεδομένων με την εφαρμογή των νέων τεχνολογιών της πληροφορίας ενέχει κινδύνους για την ασφάλεια των προσωπικών δεδομένων και θέτει ζητήματα για την προστασία τους. Τα ακαδημαϊκά ιδρύματα θα πρέπει να διαφυλάσσουν τον χαρακτήρα των προσωπικών δεδομένων των χρηστών των υπηρεσιών τους. Για τον λόγο αυτόν και η επιλογή του θέματος της συγκεκριμένης ημερίδας. Τέλος, ανέφερε ότι θα ήταν καλό αν το Ε.Α.Π. αναλάμβανε την πρωτοβουλία για την κατάρτιση ενός «πρότυπου» κώδικα δεοντολογίας για την προστασία των προσωπικών δεδομένων που διαχειρίζονται τα ΑΕΙ.\nΣυντονιστής των ομιλιών της ημερίδας ήταν ο κ. Χαράλαμπος Ανθόπουλος, Καθηγητής Δικαίου και Διοίκησης του Ε.Α.Π., Τακτικό Μέλος Αρχής Προστασίας Δεδομένων Προσωπικού Χαρακτήρα.\nΣτη συνέχεια παρουσιάσθηκαν επτά, ενδιαφέροντα θέματα, σχετικά με τα Προσωπικά Δεδομένα:\nΤο δικαίωμα στην προστασία των προσωπικών δεδομένων: συνταγματικές όψεις. Χαράλαμπος Ανθόπουλος, Καθηγητής Δικαίου και Διοίκησης του Ε.Α.Π., Τακτικό Μέλος Αρχής Προστασίας Δεδομένων Προσωπικού Χαρακτήρα\nΓενικός Κανονισμός Προστασίας Δεδομένων και υποχρεώσεις συμμόρφωσης επιχειρήσεων/οργανισμών. Γρηγόριος Λαζαράκος, Δ.Ν., Δικηγόρος, πρώην αναπληρωματικό μέλος της Αρχής Προστασίας Δεδομένων Προσωπικού Χαρακτήρα\nΝομολογία του Δικαστηρίου της Ευρωπαϊκής Ένωσης και του Ευρωπαϊκού Δικαστηρίου των Δικαιωμάτων του Ανθρώπου για την προστασία των προσωπικών δεδομένων. Χριστίνα Ακριβοπούλου, Διδάκτωρ Συνταγματικού Δικαίου, Μέλος Σ.Ε.Π. του Ε.Α.Π.\nΓενικός Κανονισμός Προστασίας Δεδομένων – Τεχνικά Θέματα. Βασίλειος Ζορκάδης, Διευθυντής Γραμματείας της Αρχής Προστασίας Δεδομένων Προσωπικού Χαρακτήρα, Μέλος Σ.Ε.Π. του Ε.Α.Π\nΥπολογιστικές Τεχνικές Διασφάλισης της Ιδιωτικότητας Προσωπικών Δεδομένων στην Εκπαίδευση. Βασίλειος Βερύκιος, Καθηγητής της Σχολής Θετικών Επιστημών και Τεχνολογίας του Ε.Α.Π\nΒιοηθική, Επιστημονική Έρευνα και Γενετικά Προσωπικά Δεδομένα. Σταμάτης Αλαχιώτης, Ομότιμος Καθηγητής Γενετικής του Τμήματος Βιολογίας του Πανεπιστημίου Πάτρας\nΤεχνολογίες ταυτοποίησης με σεβασμό στην ιδιωτικότητα του ατόμου. Ιωάννης Σταματίου, Αναπληρωτής Καθηγητής στο Τμήμα Διοίκησης Επιχειρήσεων του Πανεπιστημίου Πάτρας, Μέλος Σ.Ε.Π. του Ε.Α.Π\nΣτο τέλος του πρώτου και δεύτερου μέρους των ομιλιών της ημερίδας αντίστοιχα, οι Ομιλητές απάντησαν σε ερωτήματα του ακροατηρίου σχετικά με την Προστασία των Προσωπικών Δεδομένων.


Τα φυτά ίσως δεν ανανεώνουν τον αέρα - thetimes.gr\nΔημοσκόπηση για το 1821: Ποιον ήρωα ξεχώρισαν οι…\nΈνωση για τα Δικαιώματα του Ανθρώπου: Το σ/ν…\nΚΕΦΙΜ: «Πώς βλέπουν οι Έλληνες την Επανάσταση του…\nΓΕΣ : Από αθλητικές δοκιμασίες περνούν οι υποψήφιοι…\nΚοροναϊός: Αρνητικός ο τουρίστας στη Νάξο – Η…\nΑνησυχητικά στοιχεία για τις επιπτώσεις του κοροναϊού στην…\nΜόνο αισθητική προστιθέμενη αξία φαίνεται να προσφέρουν τελικά τα φυτά στο γραφείο ή το σπίτι. Σύμφωνα με νέα μελέτη, η αντίληψη ότι τα φυτά εσωτερικών χώρων προσφέρουν καλύτερη ποιότητα αέρα αποδεικνύεται μύθος.\nΝέα μελέτη των αμερικανών επιστημόνων Μάικλ Γουέρινγκ και Μπράιαν Κάμινγκ από το Πανεπιστήμιο Ντρέξελ στη Φιλαδέλφεια επιφυλάσσει ευχάριστα νέα για όσους είναι κατά των φυτών εσωτερικού χώρου.\nΣύμφωνα με τα πορίσματά τους, τα φυτά σε γλάστρες δεν ανανεώνουν τελικά τον αέρα στο γραφείο ή το σαλόνι, όπως πιστεύεται.\nΟι επιστήμονες μελέτησαν επιστημονικά πορίσματα των τελευταίων 30 χρόνων και δημοσίευσαν τα νέα ευρήματά τους στο περιοδικό «Journal of Exposure Science και Environmental Epidemiology».\nΤο συμπέρασμα στο οποίο κατέληξαν είναι ότι κάθε ανοιχτό παράθυρο συμβάλει στην αραίωση πιθανών οργανικών στοιχείων, όπως είναι για παράδειγμα οι υδρογονάνθρακες, οι αλκοόλες, και τα οργανικά οξέα, στους εσωτερικούς χώρους ταχύτερα απ’ ό,τι τα φυτά απορροφούν αυτές τις ενώσεις.\nΤα φυτά εσωτερικών χώρων δεν ανανεώνουν τον αέρα στο γραφείο ή στο σαλόνι\nΠοιος δημιούργησε όμως τον μύθο ότι τα φυτά εσωτερικού χώρου καθαρίζουν τον αέρα; Ηταν η NASA, όταν το 1989, αναζητώντας τρόπους καθαρισμού του αέρα στους διαστημικούς σταθμούς, ανακοίνωσε ότι τα φυτά μπορούν να κάνουν αυτή τη «δουλειά» και να φιλτράρουν αρκετά καλά τις καρκινογόνες ουσίες από τον αέρα.\nΓια τον σκοπό αυτό τοποθετήθηκε φυτό σε σφραγισμένο θάλαμο και ήρθε αντιμέτωπο με μία και μόνη οργανική ένωση. Η αποσύνθεσή της μελετήθηκε από ειδικούς για ώρες ή μέρες.\nΤο πρόβλημα είναι ότι αυτές οι συνθήκες έχουν ελάχιστα κοινά στοιχεία με τους εσωτερικούς χώρους που συναντάμε στην καθημερινή ζωή στη Γη, σύμφωνα με τους ερευνητές Γουέρινγκ και Κάμινγκ.\nΕάν τα φυτά έχουν αρκετό χρόνο, μπορούν πράγματι να καθαρίσουν τον αέρα στο γραφείο.\nΩστόσο, για να μπορέσουν να συναγωνιστούν ένα σύστημα εξαερισμού, ο χώρος θα πρέπει να είναι γεμάτος πρασινάδες και συγκεκριμένα: 10 έως 1.000 φυτά ανά τετραγωνικό μέτρο θα ήταν απαραίτητα. Η εναλλακτική; Μπορείτε να ανοίξετε απλώς τα παράθυρα.\nΤότεναμ : Απαγόρευση τεσσάρων αγωνιστικών ο Ντάιερ (pic, vid)\nΑπίστευτο: Ο Μπουτσικάρης αποκλείει τις ομάδες από την επιλογή αρχιδιαιτητή\nΣαν σήμερα : Όταν το όνειρο της Βραζιλίας έγινε… γερμανικός εφιάλτης (vids)\nΟ Ντέιβιντ Ναβάρο από τον ΠΟΥ «αδειάζει» τον Τραμπ: «Δεν είναι αυτό...


Mando Tso - EscapeAll\nΣκορ : 1200\nΜου Αρέσει : 566\nΕυχαριστούμε πολύ αλλά δε θα το προτιμήσουμε το διαμέρισμα.\nΚαταρχάς είναι (spoil)\nΚατά δεύτερον δεν το έχουν καθαρίσει οι προηγούμενοι καθόλου καθώς δεν έχουν (spoil) Άσε που μου φαίνεται πως κάτι περίεργο γινόταν εκεί μέσα.\nΟ σπιτονοικοκύρης παρόλα αυτά ήταν πολύ ευγενικός, κανένα παράπονο.\nΜαζευτειτε σας παρακαλώ έχω να σας ανακοινώσω κάτι ...\nΕπισκέφτηκα δωμάτιο που είναι σκοτεινό αλλά ταυτόχρονα μπορείς να δεις και μια χαρά χωρίς να σου ... βγουν τα μάτια.\nΠρόκειται για το House Of Mysterious Fate και\n🌓 Είναι ένα πολύ ωραία διακοσμημένο και ατμοσφαιρικό δωμάτιο.\n👀 Έχει ωραίους γρίφους και περνάει πολύ όμορφα και ευχάριστα η ώρα. Αυτό τουλάχιστον έγινε στη δική μας περίπτωση. Περάσαμε πολύ ωραία.\nΕυγενέστατοι και φιλόξενοι ήταν και όλοι όσοι δούλευαν εκεί, πράγμα που αποτελεί σημαντικό παράγοντα στο να περάσει μια ομαδα όμορφα και να νιώσει οικεία.\nΝαι, ναι, ναι, ναι ... Ναι και πάλι Ναι.\n"Ναι" λοιπόν είναι η απάντηση μου στην ερώτηση\n"Να σου πω, το Cube αξίζει;"\nΌλοκληρη η εταιρία αξίζει. Όχι μόνο το Cube.\nΑπό την υποδοχή και την αναμονή ακόμα έχεις με κάτι να απασχοληθείς (Όσοι έχουν πάει ξέρουν ;-))\nΈχεις να κάνεις τόσα πολλά μέσα σε αυτό το δωμάτιο, που βγαίνεις γεμάτος.\nΕίμαι πολυ χαρούμενη που επισκέφτηκα αυτό το δωμάτιο καθως τα έχει όλα και τα χρειάζεσαι όλα ...\nΠαρατηρητικότητα, συνεργασία, εγρήγορση και ακρίβεια.\nΘα επιστρέψουμε και για τα υπόλοιπα\nΔεν ξέρω τι με φόβισε περισσότερο ...\nΉταν το δωμάτιο?\nΉταν η ύπαρξη που μάς καταδίωκε?\nΉταν τα ουρλιαχτά των συμπαικτών μου?\nΚανείς δεν ξέρει ..\nΕγώ πάντως ένα ξέρω μόνο,\nΌτι περασα υπέροχα, φοβήθηκα, γέλασα και λίγο ... όμως περισσότερο από όλα, έζησα το δωμάτιο ακριβώς όπως θα το ζούσα εάν ήταν αληθινό.\nΑπό την στιγμή που πατήσαμε το κουδούνι της εταιρίας μέχρι την στιγμή που βγήκαμε από την εξώπορτα ταξιδέψαμε σε έναν άλλον κόσμο. Η υποδοχή εξαιρετική, η εισαγωγή ακόμα πιο εξαιρετική και η όλη εμπειρία πραγματικά υπέροχη.\nΌλα ήταν τόσο ρεαλιστικά, οι γρίφοι τόσο προσεγμένοι, τα περάσματα τοσο ενδιαφεροντα, που βγήκαμε από το δωμάτιο και έφυγε ένα πολύ μεγάλο βάρος από την ψυχή μου ... πίστευα στα αλήθεια πως σωθήκαμε από κάτι πολύ τρομακτικό.\nΠολύ ρεαλιστικό δωμάτιο λοιπόν, πολύ ατμοσφαιρικό και κυρίως πολύ προσεγμένο και άρτιο.\nΤέλος να πω πως αυτο που μου έκανε ιδιαίτερη εντύπωση ηταν η εξαιρετική συνεργασία του ηθοποιου με τον gamemaster καθως έδιναν σε κάποια σημεία την αίσθηση ενος εφε που απογείωσαν την εμπειρία μας στο δωμάτιο. Δε θέλω να πω περισσότερα, ανακαλύψτε το μόνοι σας.\nΕυχαριστούμε για την πραγματικά αξέχαστη αυτή εμπειρία. Καλούς εφιάλτες!\nΠρώτη φορά στο The Mindtrap της Νέας Σμύρνης και\n👏 Οι άνθρωποι που εργάζονται στην εταιρία μονο θετικα έχουν να της προσφέρουν. Τόσο μέσα όσο και έξω από το δωμάτιο μας έκαναν να νιώσουμε οικεία, έπαιξαν μαζί μας και γελάσαμε πολύ.\n🚪 Το δωμάτιο από μόνο του είναι πολύ ενδιαφέρον. Οι ηθοποιοί μάλιστα το απογειώνουν καθώς του προσφέρουν γέλιο, διάθεση και ένα γενικό ευχαριστο vibe που μας ακολούθησε και αφού φύγαμε.\nΊσως κάποια ελαχιστα πράγματα που λόγω χρόνου και χρήσης έχουν ταλαιπωρηθεί, να θέλουν συντήρηση ή αλλαγή. Όμως σε καμία περίπτωση δεν επηρεάζουν την εμπειρία στο δωμάτιο. Θα περάσετε υπέροχα όπως και μα έχει.\nΤο Secret Of The Asylum τα είχε όλα.\n🕯 Υπέροχη ατμόσφαιρα, από την αρχή μπαίνεις μέσα στο κλίμα του δωματίου. Ολα τα σκηνικά, ακόμα και τα χρώματα στους τοίχους σου δίνουν την αίσθηση ότι βρίσκεσαι σε παλιο Ορφανοτροφοιο και δεν βγαίνεις ποτέ από το κλίμα.\n🧮 Η αίσθηση του φόβου υπάρχει καθώς στο πίσω μέρος του μυαλού σου έχεις την ιστορία του δωματίου και όλα σε βοηθάνε να το ζήσεις στο έπακρο.\n🎵 Η μουσική υπόκρουση επίσης βοηθούσε στο να πεταγομαστε που και που παρόλο που το δωμάτιο δεν θεωρείτε τρόμου. Οι ήχοι λοιπόν ηταν οι κατάλληλοι ώστε να απογειωθεί η εμπειρία μας στο Άσυλο.\n🚪Τα περάσματα ήταν ομαλά, οι χώροι πολλοί, οι γρίφοι και αυτοί αρκετοί και μέτριας δυσκολίας που όμως ταίριαζαν στο κλίμα και την ιστορια του δωματίου.\n90 λεπτά από τον χρόνο μας άξιζαν και με το παραπάνω ώστε να επισκεφτούμε το Άσυλο και να βγούμε ζωντανοί.\nΕυχαριστούμε πολύ τους Gamemasters για την υπεροχη φιλοξενία, την αξεχαστη εμπειρία και την ωραία μας κουβέντα στο τέλος.\nΥ.Γ Για όσους θέλουν να κάνουν την αρχή, το Secret of the Asylum είναι ένα δωμάτιο που μπορώ να χαρακτηρίσω ως ελαφρύ ψυχολογικό θρίλερ και πρέπει οπωσδήποτε να το επισκεφτείτε.\nΠήγαμε και εμείς να δούμε μια ριμαδοταινια μετά από πολλά χρόνια στο σινεμά ... και μας κράτησαν ομήρους!!! Αχ πως μπλέξαμε έτσι ... Όμως! Με την βοήθεια της φίλης μας της Βεατρίκης και με την δική μας επιμονή καταφέραμε και ξεφύγαμε. Ταινίες μονο στο σπίτι από εδώ και πέρα.\n🛎 Κατά την γνώμη μου, η εταιρία έχει από τους καλύτερους, πιο άνετους και όμορφους χώρους αναμονής για Escape Room.\n👨💼 Το προσωπικό είναι ευγενέστατο, η υποδοχή πολύ φιλοξενη και η γενικότερη ατμόσφαιρα εξαιρετικά ελκυστική και οικεία.\nΓια το δωμάτιο και τον ηθοποιό ...\n🔐 Το δωμάτιο είχε αρκετά εύκολους γρίφους, όπως αναγράφεται κιόλας στην περιγραφή του, με αποτέλεσμα να μπορούμε να απολαύσουμε το δωμάτιο, το performance Και την εξέλιξη της ιστορίας χωρίς πολλές σκέψεις. Ήταν ότι πρέπει για χαβαλέ και για να περάσουμε καλά.\n🕵♀ Ο χρόνος ήταν άπλετος για παιχνίδια, χαβαλέ, συζήτηση με την ηθοποιό κ.λπ και απόδραση από το δωμάτιο ταυτόχρονα.\nΠροτείνω ανεπιφύλακτα το δωμάτιο για παρέες που θέλουν να περάσουν καλά και να διασκεδάσουν. Πολύς χρόνος, ωραία συντροφιά, όμορφη ατμόσφαιρα και φυσικά εξαιρετική εξέλιξη της ιστορίας.\nΤο The Prison από Adventure Arena τα είχε όλα, δεν μας έλειψε τίποτα.\n⛓ Να είναι καλά αυτός ο καλός άνθρωπος από τις φυλακές που μας βοήθησε και μας άφησε τόσα στοιχεία για να αποδράσουμε. Στοιχεία καλά κρυμμένα που χρειαζόταν συνεργασία και παρατηρητικότητα για να τα βρεις.\n⛓ Οι γρίφοι που απαιτούνταν να λυθούν ώστε να δραπετεύσουμε ήταν όλοι εκπληκτικοί, με έναν που μας εντυπωσίασε ιδιαιτέρως όταν "χάσαμε το φως μας".\n⛓ Η φυλακή ήταν πολύ αληθινή και δεν βγήκαμε ούτε για μια στιγμή από το concept του δωματίου. Πολύ στοχευμένα και προσεγμένα ήταν βέβαια και τα σκηνικά που βοήθησαν σε αυτό.\n⛓ Προς το τέλος η απόδραση αλλάζει μορφή, αλλάζει διάθεση και φτάνουμε όλο και πιο κοντά στο τέλος, όλο και πιο κοντά στην ελευθερία μας. Μερικοί γρίφοι ακόμα, λίγο σκαρφάλωμα ακόμα και όλα θα τελειώσουν.\n⛓ Πολύ εντυπωσιακό το τέλος αλλά και η μετάβαση από τον έναν χώρο στον άλλον.\nΑποδράσαμε από την φυλακή, αποδράσαμε και από το δωμάτιο. Οδεύουμε τώρα για πλαστές ταυτότητες και για μια καινούρια ζωή!!\nGG <3 τα φιλιά μας και καλές αποδράσεις!\nΈνα πολύ ευχάριστο δωμάτιο με:\n- Ωραίους μηχανισμούς\n- Πολύ καλούς γρίφους\n- Ανάγκη για συνεργασία και ομαδικότητα\n- Ωραία περάσματα και\n- Εξαιρετική εξέλιξη της ιστορίας και ερμηνεία του ηθοποιού και του GM.\nΕπισκεφτήκαμε την Dreamlock προετοιμασμένοι για το χειρότερο. Πήραμε χάπια, ήπιαμε ενεργειακά ποτά και προσπαθήσαμε να μείνουμε ξύπνιοι. Μάλλον δεν τα καταφέραμε γιατί κοιμηθήκαμε. Κοιμηθήκαμε; Έτσι μας φάνηκε αλλά μάλλον κάνω λάθος. Ίσως παγιδευτήκαμε κάπου ενδιάμεσα, ποιος ξέρει;\nΤο μόνο σίγουρο είναι ότι αποτελειώσαμε την τρομερή ύπαρξη και είμαστε όλοι πλέον ασφαλείς, ή μήπως όχι;\n🏠 Φανταστική, πολύ ψαρωτική και μέσα στο κόνσεπτ υποδοχή. Εξαιρετικός, πολύ φιλικός και τρομερά παραστατικός ήταν ο οικοδεσπότης και Game Master μας γεγονός που μας άφησε όλους ευχάριστα έκπληκτους.\n🔓 Οι γρίφοι του δωματίου σε άλλες συνθήκες θα ήταν μέτριας δυσκολίας, όμως το κλίμα που επικρατούσε τους έκανε αρκετά δύσκολους. Χρειάζεται συνεργασία, παρατηρητικότητα και πανω απο ολα απαράμιλλο θάρρος. Μη ξεχάσουμε το θάρρος ... Ναι.\n🥁 Φανταστική η συνοδεία μουσικής. Δεν ηρεμήσαμε ούτε λεπτό. Συγχαρητήρια φυσικά και στον ηθοποιό που μας εκανε να φοβηθούμε και να ανακαλυψουμε μια αλλη πτυχη του εαυτου μας που ηταν καλα κρυμμενη και ολοκληρωσε την εμπειρία μας στο δωμάτιο με τον καλύτερο τρόπο.\nΕυχαριστούμε για την εμπειρία, περάσαμε υπέροχα !!!\n❄ Δεκέμβρης μήνας και το χριστουγεννιάτικο πνεύμα της εταιρίας φάνηκε στον στολισμό και μας γέμισε την ψυχή. Εξαιρετικός ο χώρος υποδοχής, πολύ επαγγελματικός, πολύ καθαρός, θέλουμε να τον επισκεφτούμε ξανά και θα το κάνουμε.\n🏠 Όσο αφορά το δωμάτιο θα ταίριαζε μια περισσότερο μέσα στο κλιμα εισαγωγή στο δωμάτιο από αυτήν που ίσως έτυχε σε εμάς, αλλά δεν μας χάλασε καθόλου καθώς το δωμάτιο και ο GM ήταν εξαιρετικοί.\n🗝 Οι γρίφοι ήταν μέτριας και εύκολης δυσκολίας κατά την γνώμη μας και το δωμάτιο μπορεί να λυθεί και χωρίς βοήθειες εάν υπάρχει συγκέντρωση και παρατηρητικότητα στην παρέα.\n📝 Ο χώρος μοιάζει πραγματικά με γραφείο και νοιώθαμε όντως σαν να ψάχναμε κρυφά και το κάναμε άνω κάτω με μεγάλη ευχαρίστηση, μιας και είχαμε και την εντολή από τον GM.\nΑυτά προς το παρόν. Θα επιστρέψουμε σίγουρα και για τα υπόλοιπα δωμάτια της εταιρίας, περάσαμε υπέροχα και προτείνουμε ανεπιφύλακτα την Sherlocked Homes.\n- Περί προσωπικού και GM\n✔ Οι ηθοποιοί ήταν εξαιρετικοί. Το μακιγιάζ τους, τα ρούχα τους, η παρουσία τους στον χώρο και η αλληλεπίδραση τους μαζί μας ήταν τόσο προσεγμένα ώστε να πετύχουν τον σκοπό τους στο δωμάτιο τρόμου, δηλαδή ... Τρομάξαμε\n✔ Η GM κατα την διαρκεια του παιχνιδιού απαντούσε άμεσα και οι βοήθειες της ήταν συγκεκριμένες και στοχευμένες. Να σημειωθεί επίσης πως στο τέλος ήταν ευγενέστατη και είχαμε μια όμορφη κουβέντα. Πέτυχε και εκείνη το σκοπό της, δηλαδή ... Αποδράσαμε και περασαμε υπεροχα.\n- Περί ατμόσφαιρας και πλοκής\n✔ Δεν προλαβαίνεις να μπεις Στο χώρο και μπαίνεις κατευθείαν στο κλίμα του δωματίου. Από την αρχή μέχρι το τέλος υπάρχει κλιμάκωση στό αίσθημα του φόβου αλλά και σε στιγμές ηρεμίας δεν σε αφήνουν σε ησυχία. Σε αυτό βοηθάει πολύ και η μουσική υπόκρουση που είναι πολύ ιδιαίτερη και στοχευμένη σε συγκεκριμένα σημεία του δωματίου.\n✔ Πολύ όμορφα και στοχευμένα σκηνικά και η πλοκή του δωματίου είναι εξαιρετική. Ξέρεις τον σκοπό σου, ξέρεις τον στόχο σου και αφού το δωμάτιο σε έχει βάλει κατευθείαν στο κλίμα της υπόθεσης, μπορείς να αφοσιωθείς σε αυτούς.\n✔ Υπάρχει η δυνατότητα επιλογής του βαθμού του τρόμου που προκύπτει από την επαφή με τους ηθοποιούς για τους λιγότερο τολμηρούς αλλά και για τους πολύ γενναίους. Επομένως το στοιχειωμένο αυτό σπιτι είναι για όλους και αξίζει μια επίσκεψη.\n- Περί γρίφων και αποστολών\n✔ Κάποιους γρίφους θα τους χαρακτήριζα μέτριους και κάποιους εύκολους.\n✔ Οι επιμέρους αποστολές της ομάδας στο δωμάτιο ήταν συγκεκριμένες και πολύ κατατοπιστικές, απλώς η ομάδα καθυστερούσε λόγω κάποιων εχθρικών εμποδίων που συναντούσε. Για αυτό προσοχή...\nΑυτά για το Conjuring.\nΕξαιρετικό δωμάτιο με πολύ ιδιαίτερους και πρωτότυπους γρίφους.\nΤα σκηνικά, οι μηχανισμοί και γενικότερα ολη η ατμόσφαιρα του δωματίου σε ταξιδεύει σε κάποιο άλλο μέρος, άλλη εποχή, ίσως και σε άλλη διάσταση.\nΤελος, ο τρόπος που μας δίνονταν οι βοήθειες και οι οδηγίες, η συνοχή των γρίφων καθώς και η πολύ καλή φιλοξενία των ιδιοκτητών/gm, απογείωσαν την εμπειρία μας.\nΕξαιρετικοί άνθρωποι με χαρούμενη διάθεση και παραστατικοτητα.\nΌσο αφορά το δωμάτιο ήταν τρομερό. Δεν υπήρχε δευτερόλεπτο που να μην ήμασταν σε ετοιμότητα. Κοιτούσαμε συνεχεια μια τους γρίφους μια τις πόρτες, και ας μην χρειαζόταν.\nΠρώτη φορά σε ψυχολογικό θρίλερ και θεωρώ ήταν ένα σωστό δωμάτιο για μια καλή εισαγωγή στα δωμάτια τρόμου.\nΗ ηθοποιός αλλα και το δωματιο απο μονο του ήταν απίστευτα και μας τρόμαξαν πολύ.\nTo be continued ... GG <3\nAthens Clue στο Μαρούσι, μας τελειώνουν τα δωμάτια του και αρχίζουμε να στεναχωριομαστε. Illuminatι, ένα δωμάτιο πολύ ατμοσφαιρικό με λίγα λουκέτα αλλά πολλή σκέψη. Το δωμάτιο χρειάζεται παρατηρητικότητα, συγκέντρωση και συνδυαστική σκέψη. Αλλά και να μην έχεις ο GM είναι εκεί να σε καθοδηγήσει.\nΒγήκαμε από το δωμάτιο με λιγότερη διάθεση από ότι συνήθως διότι χρειαστήκαμε βοήθεια πάρα πολλές φορές. ΑΛΛΑ !!!! Το καταπληκτικό προσωπικό (GM, υποδοχη) μας ανέβασε όπως κάθε φορά την διάθεση και φύγαμε πάλι ευχαριστημένοι.\nΑχ από που να αρχίσω.\nΕιχαμε δει πολλές καλές κριτικές και για αυτόν τον λόγο πήγαμε όλοι περιμενοντας τα καλύτερα αλλά φύγαμε απογοητευμένοι.\nΚαταρχάς μας έδωσε ένα χαρτί να διαβάσουμε την ιστορία αντί να μας την πει ή να μας βάλει κάπως πιο παραστατικά στην υπόθεση του δωματίου. Δεν ξέρω αν έτσι κάνουν πάντα ή αν έτυχε σε εμάς.\nΤο δωμάτιο από μόνο του είναι αρκετα ατμοσφαιρικό, οι γρίφοι λίγοι αλλά με ενδιαφέρον και τα περάσματα πολύ ιδιαίτερα.\nΣτον τρίτο χώρο βρήκαμε ένα λουκέτο ανοιχτό γεγονός που μας μπέρδεψε γιατί δεν ξέραμε ποια αντικείμενα χρειαζόμασταν για τον επόμενο γρίφο και ποια όχι. Αυτό σημαίνει και πως από τους λίγους γρίφους που είχε το δωμάτιο...εμείς είχαμε έναν λιγότερο.\nΣτον τελευταίο γρίφο η πόρτα άνοιξε χωρίς να τον λύσουμε. Μέσα σε 2 λεπτά κάτι συνέβη με τον μηχανισμό και η πόρτα άνοιξε. Βγήκαμε με απορία και απογοήτευση. Ένας ακόμα γρίφος λιγότερος.\nΔυστυχώς η γενική εικόνα που μας έμεινε δεν ήταν καλή.\nΚαλησπέρα αγαπητή Mando\nΠολύ ιδιαίτερο δωμάτιο και από τα καλύτερα μέχρι στιγμής που έχουμε πάει όσο αφορά τους γρίφους και την ατμόσφαιρα.\nΣυναντήσαμε και δύσκολους και μέτριους αλλά και κάνα δυο εύκολους γρίφους.\nΤο δωμάτιο είχε ωραία ροή και δεν βαρεθήκαμε ή κουραστήκαμε πουθενά. Επίσης είχε τόσα αντικείμενα και επιπλα στον χώρο όσα χρειάζονταν. Δεν υπήρχε τίποτα το διακοσμητικό που απλά να βρίσκεται εκεί χωρίς λόγο και να σε μπερδεύει η να σε ενοχλεί.\nΠήγαμε 4 άτομα και είμασταν πολύ άνετοι στον χώρο. Σαν αρχάριοι που είμαστε θα το χαρακτηρίσω δύσκολο δωμάτιο αλλά εφικτό να λυθεί στην ώρα του με τις βοήθειες φυσικά του Κώστα εκεί που χρειάζεται και την ώρα που χρειάζεται.\nΑρχικά περάσαμε υπέροχα.\nΟ GM φοβερός, με πολύ διάθεση και ενέργεια. Ο τρόπος που μας οδήγησε στο δωμάτιο μας έκανε όλους να γελάσουμε πολύ.\nΟι γρίφοι ήταν μέτριας δυσκολίας αλλά χρειαστήκαμε και λίγη βοήθεια επειδή εκεί που χρειαζόταν παρατηρητικότητα, δεν την είχαμε.\nΤο δωμάτιο πολύ ατμοσφαιρικό και σε βάζει στο κλίμα της υπόθεσης από τη πρώτη στιγμή.\nΓια αρχάριους όπως εμείς, το δωμάτιο είναι ότι πρέπει.\nΠήγαμε 3 άτομα και θεωρώ πως παραπάνω άτομα θα στριμωχτουν από ένα σημείο και μετά.\nΗ εμπειρία όπως κάθε φορά ήταν υπέροχη και περάσαμε φανταστικά.\nΦανταστική υποδοχή. Κλείδωσαμε καταλάθος και τον gm για λιγο έξω από το γραφείο του. Προσοχή μην του κλείσετε την πόρτα καθώς σας πηγαίνει στο δωμάτιο!! 😂\nΗταν το δεύτερο δωμάτιο που δοκιμασαμε και ως νέοι στο χώρο των escape χρειαστήκαμε βοήθεια στο πως και αν συνδέονται τα στοιχεία και οι γρίφοι, όμως στους γρίφους τους ίδιους τα καταφέραμε μια χαρά. Η παρατηρητικότητα είναι απαραίτητη και στο επόμενο δωμάτιο θα είμαστε περισσότερο υποψιασμένοι.\nΓενικά η εμπειρία ήταν υπέροχη.\nΟμάδα : Mando Tso, Eleni Tzeliou\nΟμάδα : Mando Tso, Μαρηλια Γβρ, Artemis V.\nΟμάδα : Mando Tso, Johnny Tso\nΟμάδα : Mando Tso\nΟμάδα : Mando Tso, Artemis V.\nΟμάδα : Mando Tso, Sherlock Chris, Artemis V., The Duck\nΟμάδα : Mando Tso, Artemis V., Maria Dimi\nΟμάδα : Mando Tso, Sherlock Chris, Artemis V., Maria Dimi\nΟμάδα : Mando Tso, Johnny Tso, Rania R.\nΟμάδα : Mando Tso, Sherlock Chris\nΟμάδα : Mando Tso, Μαρηλια Γβρ\nΟμάδα : Mando Tso, Fooking Finder Lily, αλύτης Afrodite Papalitsa, Αλύτης Μιχάλης, Μαρία Μοσκοβάκη, Αλύτης Jerry Tsilianis\nΟμάδα : Mando Tso, Fooking Finder Lily, Αλύτης Μιχάλης, Αλύτης Jerry Tsilianis\nΟμάδα : Mando Tso, Adonia Ado, Fooking Finder Lily, αλύτης Afrodite Papalitsa, Αλύτης Μιχάλης, Αλύτης Dimitris Sam, Αλύτης Jerry Tsilianis\nΟμάδα : Mando Tso, Μαρηλια Γβρ, Sherlock Chris\nΟμάδα : Mando Tso, Sherlock Chris, Stella Alba, Pantelis F.


#FreedomWaves: Πειρατεία στη Μεσόγειο και ξυλοδαρμοί συμμετεχόντων - omniatv\n#FreedomWaves: Πειρατεία στη Μεσόγειο και ξυλοδαρμοί συμμετεχόντων\nΕπέστρεψαν το πρωΐ του Σαββάτου στην Αθήνα οι δυο Κρητικοί καπετάνιοι που συμμετείχαν στην αποστολή «Κύματα Ελευθερίας» (“Freedom Waves”), Γιώργος Κλώντζας και Ζαχαρίας Στυλιανάκης.\nΌπως δήλωσε σε συνέντευξη που μας παραχώρησε ο καπεταν-Γιώργης, υπέστη ξυλοδαρμό από τους Ισραηλινούς όταν αρνήθηκε – με πολύ ήπιο τρόπο – να δώσει δακτυλικό αποτύπωμα πριν από την παράνομη «ανάκρισή» του.\nΥπάρχουν επίσης μαρτυρίες από άλλους ακτιβιστές ότι επίσης υπέστησαν ξυλοδαρμό.\nΜέχρι το βράδυ του Σαββάτου, δεν έχουν απελευθερωθεί όλοι οι ακτιβιστές. Κρατούνται ακόμα 14 επιβάτες του “Saoirse”, καθώς και κάποιοι από τους επιβάτες του “Tahrir”.\n[Ένα Καράβι για τη Γάζα] [Στόλος της Ελευθερίας]\nΧρονικό της κατάληψης των πλοίων:\nΓύρω στη 1 μ.μ. της Παρασκευής, 4 Νοεμβρίου 2011, τα δύο πλοία «Tahrir» και «Saoirse» που συμμετείχαν στην αποστολή «Freedom Waves» («Κύματα Ελευθερίας»), καθώς βρίσκονταν στα 48 ν.μ. έξω από τις ακτές της Γάζας, προσεγγίστηκαν από ισραηλινά πολεμικά σκάφη και έγινε η πρώτη επαφή μέσω ασυρμάτου.\nΚαπετάνιοι στα δυο σκάφη ήταν οι:\nΓιώργος Κλώντζας (καναδικό “Tahrir”)\nΖαχαρίας Στυλιανάκης (ιρλανδικό “Saoirse”)\n13:10: Στην ερώτηση του ισραηλινού ναυτικού: «Ποιός είναι ο τελικός προορισμός του “Tahrir”;», το σκάφος απάντησε: «Η βελτίωση της ανθρωπότητας».\n13:15: Τρεις φρεγάτες κινούνται προς αναχαίτιση των δύο μικρών επιβατηγών σκαφών.\n13:40: Διακόπηκε η επικοινωνία με το “Tahrir”\nΘεωρείται μάλλον δεδομένη η κατάληψη των πλοίων.\n14:43: Σύμφωνα με κάποιες πληροφορίες, τα πλοία δεν έχουν καταληφθεί ακόμα.\n15:23: Ενώ το στίγμα του “Tahrir” δείχνει πως τα πλοία είναι στάσιμα για πάνω από μιαν ώρα, από πηγές του ισραηλινού στρατού ανακοινώθηκε πως έχει δοθεί η εντολή για την κατάληψη των πλοίων και τη ρυμούλκησή τους στο Ασντόντ.\n15:43: Στρατιώτες ανεβαίνουν στα πλοία.\n16:00: Τα πλοία έχουν ήδη καταληφθεί.\n16:29: Οι ισραηλινές κατοχικές δυνάμεις ανακοίνωσαν επισήμως την κατάληψη των σκαφών.\n17:30: Διασταυρώσαμε ότι δεν υπάρχει τραυματίας σε κανένα από τα δυο πλοία.\n18:00: Δελτίο τύπου του «Ένα Καράβι για τη Γάζα»\n19:50: Τα δυο σκάφη με τους 27 ακτιβιστές έφτασαν στο Ασντόντ. Όπως ενημέρωσε η ελληνική πρεσβεία, οι Γιώργος Κλώντζας και Ζαχαρίας Στυλιανάκης θα επιστρέψουν στην Αθήνα με πρωϊνή πτήση των 5:15.\nΒίντεο από την κατάληψη των πλοίων\nΡεπορτάζ του “Democracy Now!” από το “Tahrir”:\nΠροηγούμενο άρθροΤο κράτος Τρομοκράτης Ισραήλ ετοιμάζεται να χτυπήσει το Ιράν\nΕπόμενο άρθροΠλήρης καταστροφή των γραφείων της Charlie Hebdo για δημοσίευση σκίτσων του Μωάμεθ


Ιερά Μητρόπολις Λεμεσού: Ανακοινώσεις Δεκεμβρίου 2018 – Εκκλησία της Κύπρου\nΤο Πολυδύναμο Κέντρο Νεολαίας Ύψωνα θα πραγματοποιήσει χριστουγεννιάτικη συνεστίαση την Παρασκευή 28 Δεκεμβρίου στις 8:00μ.μ. στον κέντρο «Νέο Φιέστα». Στην εκδήλωση θα παρουσιαστεί πλούσιο καλλιτεχνικό πρόγραμμα με χορό και τραγούδι παρέα, με την Τζένη Καραπατάκη. Στην εκδήλωση θα παρευρεθούν ο Πανιερώτατος Μητροπολίτης μας κ. Αθανάσιος και ο έντιμος Υπουργός Παιδείας και Πολιτισμού κ. Κώστας Χαμπιαούρης. Σε όλα τα παιδιά θα δοθούν δώρα. Τιμή με φαγητό και ποτό 12 ευρώ για μεγάλους και 8 για παιδιά. Για περισσότερες πληροφορίες στα τηλέφωνα 99595295 και 99578846.\nΣτον Ιερό Προσκυνηματικό Ναό Αγίου Ιωσήφ του Μνήστορος με την ευκαιρία της εορτής τοῦ Ἁγ. Ἰωσὴφ τοῦ Μνήστορος το Σάββατο 29 Δεκεμβρίου στις 6 μμ θα τελεσθεί ο Πανηγυρικὸς Ἑσπερινὸς χοροστατοῦντος τοῦ Θεοφιλεστάτου Ἐπισκόπου Ἀμαθοῦντος κ. Νικολάου. Την επομένη Κυριακή 30 Δεκεμβρίου θα τελεσθεί Ὄρθρος καὶ Ἀρχιερατικὴ Θεία Λειτουργία ἱερουργοῦντος τοῦ Πανιερωτάτου Μητροπολίτου μας κ. Ἀθανασίου.\nΤο πολυδύναμό Κέντρο Πολεμιδιών «Άγιος Νικόλαος ο θαυματουργός» πραγματοποιεί Χριστουγεννιάτικο Πανηγύρι Χαράς και Δημιουργίας στον προαύλιο χώρο του Ιερού Ναού Αγίου Νικολάου Κάτω Πολεμιδιών, την Κυριακή 30 Δεκεμβρίου από τις 10 το πρωί μέχρι τις 1 το μεσημέρι. Στο πανηγύρι θα διεξαχθεί διαγωνισμός ζωγραφικής, καλλιτεχνικό πρόγραμμα με χριστουγεννιάτικα τραγούδια, και διάφορα παιχνίδια. Σε όλα τα παιδιά και στους γονείς τους θα δοθεί δωρεάν πρόγευμα. Στο τέλος θα δοθούν δώρα σε όλα τα παιδιά.\nΜε την ευκαιρία της εορτής της Περιτομής του Κυρίου και της μνήμης του Μεγάλου Βασιλείου την Δεύτερα 31 Δεκεμβρίου θα τελεσθούν αγρυπνίες στον Καθεδρικό Ναό Αγίας Νάπας στις 8:30 μμ, στην Ιερά Μονή Παναγίας Αμιρούς στις 8 μμ και στην Ιερά Μονή Παναγίας Αμασγούς στις 7:30 μμ.\nΟ Θεοφιλέστατος επίσκοπος Αμαθούντος κ. Νικόλαος την Τρίτη 1η Ιανουαρίου θα Λειτουργήσει και θα κηρύξει τον Θείο Λόγο στον Ιερό Ναό Αγίας Τριάδος.\nΤο βιβλιοπωλείο της Ιεράς Μητροπόλεως Λεμεσού κυκλοφόρησε ασημένιο συλλεκτικό φλουρί για τη βασιλόπιτά σας το οποίο μπορεί να χρησιμοποιηθεί σαν κόσμημα. Το φλουρί απεικονίζει τον Άγιο Βασίλειο. Διατίθεται προς πώληση στα βιβλιοπωλεία της Μητροπόλεώς μας. Τιμή 10 ευρώ.\nΑπό τη Θεραπευτική Κοινότητα Αγία Σκέπη ανακοινώνεται ότι οργανωμένοι πλανόδιοι, κυκλοφορούν σε πολυσύχναστους δρόμους ή γραφεία, και ισχυριζόμενοι ότι είναι από την Αγία Σκέπη, παραπλανούν με σκοπό να πουλήσουν διάφορα αντικείμενα όπως περιοδικά, ημερολόγια, φράουλες και άλλα. Πολλοί από αυτούς, στην προσπάθειά τους να κερδίσουν την εμπιστοσύνη καλοπροαίρετων πολιτών, αναφέρονται και σε ιερείς ή άτομα στενά συνδεδεμένα με το έργο του προγράμματος. Η Αγία Σκέπη πληροφορεί ότι ουδέποτε χρησιμοποιεί πλανόδιους πωλητές ή επαίτες για να αντλήσει πόρους. Τέτοιου είδους προσέγγιση έρχεται σε πλήρη αντίθεση με την αποστολή της, η οποία είναι να επιστρέψει στην κοινωνία άτομα με δεξιότητες και αξιοπρέπεια.\n26 Δεκεμβρίου 2018 Θέματα / Γεγονότα / Δραστηριότητες, Ιερά Μητρόπολις Λεμεσού, Μητροπολεις


Χριστούγεννα και έρωτας..ή χριστούγεννα και μελαγχολία;; - Η ΠΑΤΡΙΔΑ\nΧριστούγεννα και έρωτας..ή χριστούγεννα και μελαγχολία;;\nΣιγά σιγά αρχίζουμε και μπαίνουμε σε εορταστικό κλίμα, μία από τις μεγαλύτερες γιορτές του χρόνου παγκοσμίως πλησιάζει και ποικίλα αισθήματα κυριαρχούν. Τα Χριστούγεννα είναι μία αρκετά εμπορική γιορτή (στολίδια, λαμπάκια, γλυκά , ταξίδια κλπ..) και ανάμεσα στα υλικά αγαθά έχει εμπορευματοποιηθεί και ο έρωτας. Είναι αλήθεια ότι πρόκειται για μέρες αγάπης χαράς προσφοράς και γενικότερα για μέρες όπου το εγώ μας οφείλει να μπει σε μια δεύτερη μοίρα και να δοθεί μεγαλύτερη προσοχή σε όσα συμβαίνουν γύρω μας.\nΌμως έχει δοθεί ένα λάθος νόημα σε όλο αυτό. Είναι πολύ πιο χρήσιμο να κάνουμε πράξεις που θα κάνουν τους συνανθρώπους μας ευτυχισμένους, να τους δώσουμε μία χείρα βοηθείας παρά να στολίσουμε το σπίτι μας με τα πιο λαμπερά λαμπάκια για παράδειγμα. Να βοηθήσουμε γενικότερα όσους μας έχουν ανάγκη και όσο περισσότερο μπορούμε με αυταπάρνηση γιατί αυτό είναι το πραγματικό νόημα των Χριστουγέννων.\nΠάμε όμως και στα δικά μας τώρα. Τι γίνεται με τον χριστουγεννιάτικο έρωτα , με τα ερωτευμένα ζευγαράκια και τις απότομες και ακραίες ( κατά τη γνώμη μου) εκδηλώσεις αγάπης , ειδικά αυτή την εποχή του χρόνου;; Όπως ήδη είπαμε ως ένα σημείο είναι και θεωρείται φυσιολογικό, να θέλεις να περπατήσεις αγκαλιά με το σύντροφό σου σε ένα χιονισμένο τοπίο, να κάτσετε μπροστά από το τζάκι σας να ανταλλάξετε χριστουγεννιάτικα δώρα και λόγια αγάπης.. Για ποιο λόγο όμως να δείξεις την αγάπη σου και την προσοχή σου αποκλειστικά αυτή την περίοδο του χρόνου;; Είναι σαν να κάνουμε λόγο για τη γιορτή του αγίου Βαλεντίνου (εμπορικότατη γιορτή και πάλι). Η αγάπη ο έρωτας η τρέλα η ενέργεια και όλα τα θετικά συναισθήματα υπάρχουν για να βγαίνουν στην επιφάνεια καθημερινά, υπάρχουν για να δίνουν τροφή στον άνθρωπο που είναι η εναρκτήρια πηγή ζωής τους. Ποτέ μην αφήνετε λοιπόν για αύριο αυτό που μπορείτε να κάνετε σήμερα και μην περιμένετε αφορμές ”επίσημες. Αφορμές υπάρχουν καθημερινά.. μια γλυκιά καλημέρα , ένα χαμόγελο αρκούν, γιατί η ζωή μας είναι πολύ μικρή ήδη για να τη ζούμε ανεπαρκώς.\nΣυμπέρασμα λοιπόν, η χριστουγεννιάτικη μελαγχολία(όπως αναφέρεται και στον τίτλο) δεν έχει χώρο ύπαρξης σε μια τόσο φωτεινή γιορτή, όποιος και να είναι ο λόγος που κρύβεται από πίσω, δεν πρέπει να τον αφήνουμε να επισκιάζει όλη αυτή την αγάπη που πλημμυρίζει τις καρδιές μας και να δείχνουμε αυτή την αγάπη έμπρακτα , όχι μόνο στο ταίρι μας, ως ”ερωτική” γιορτή αλλά και όλο τον κόσμο που γιορτάζει μαζί μας αυτό το θείο γεγονός.. !\nPrevious ”Understanding γυναικών..δύσκολη ανδρική υπόθεση”\nNext Πρωτοχρονιά και έρωτας… ή πρωτοχρονιά και μελαγχολία;;


Ο Εξύμνος: Διακοπές στον Πόρο\nΣας είχα πει πριν αρκετό καιρό ότι θα ανεβάσω εντυπώσεις και φωτογραφίες από τις φετινές μου ολιγοήμερες διακοπές στον Πόρο!! Δυστυχώς φέτως δεν βρήκα ευκαιρία να πάω στον νησί μου οπότε περιορίστηκε σε κάτι "κοντά και σχετικά οικονομικά". (Δεν έχω γίνει ακόμα πλούσιος με κάποια από τις ιδέες μου...Κάποια στιγμή θα γίνει και αυτό...)\nΕπέλεξα τον Πόρο σχεδόν τυχαία! Να το αντέχει η τσέπη μας, οπότε όχι Υδρα... Κάτι πιο μακρυά από Αίγινα για να κολυμπιούνται τα νερά, αλλά και όχι πολύ ώρα ταξίδι για να μην χάνουμε χρόνο!! 4 διανυκτερεύσεις θα έκανα.... δεν χάνεις ούτε ώρα!!!! Πόρος(η)!!\nΠράγματι το flying cat έχει φτάσει στον Πόρο 80΄ από την αναχώρησή του από τον Πειραιά!! Κάνε την προσευχή σου να μην έχει αέρα και κύμα γιατί θα τα δείς ΟΛΑ! Αυτά τα high speed τα πιάνει πάρα πολύ ο καιρός!!\nΝα σημειώσω οτι Πόρο πας και με δελφίνι (πρωινό δρομολόγιο) αλλά και με συμβατικό πλοίο που μπορείς να μεταφέρεις και όχημα!\nΚατεβαίνεις από το πλοίο στο λημάνι του Πόρου και πρέπει να ξέρεις το εξής!!\nΤο λιμάνι του Πόρου βρίσκεται στο νότιο μέρος του νησιού και απέναντι βρίσκεται ο Γαλατάς (Πελοπόννησος, ε...). Το λιμάνι και η "πόλη" του Πόρου βρίσκεται σε ένα μικρό κομμάτι γης σε σχέση με το υπόλοιπο νησί που σχεδόν ξεχωρίζει από τον κύριο όγκο του νησιού αφού τα χωρίζει ένα υδάτινο κανάλι.\nΠροσωπική μου άποψη είναι ότι ο επισκέπτης δεν πρέπει να μείνει στην πόλη!! Στον πόρο θα πας ξεκάθαρα για ξεκούραση!! Οπότε για να μην ακούς κλαπατσίμπανα από μαγαζιά το βράδυ, θα πάς να μείνεις στο Ασκέλι!!Στην πόλη υπάρχουν τα πάντα αλλά και το Ασκέλι έχει αυτά που χρειάζεσαι!! ΓΑΜΑΤΗ παραλία, καλά ξενοδοχεία αλλά και πολύ αξιόλογα ενοικιαζόμενα δωμάτια (ψάξτε το!), περίπτερο, και αρκετά μαγαζιά για καφέ, φαΐ, ούζο και ποτό. Οι τιμές είναι λογικότατες το φαγητό πολύ καλό, και με πολύ φιλόξενους και ευγενικούς μαγαζάτορες. (υπάρχουν και οι περιπτώσεις με κράχτη έξω από το μαγαζί. Εκεί δεν ξέρω, δεν πήγα!)\nΕγώ έμεινα στο New Aigli hotel, ένα πολύ καλό ξενοδοχείο, με 50 € τη βραδιά στο δίκλινο, μπροστά στην παραλία και με ωραία θέα!! Υπάρχουν και φθινότερα δωμάτια χωρίς την πολυτέλεια της ωραίας θέας, ρωτάτε και θα δείτε την τιμή να κατεβαίνει! Το ξενοδοχείο έχει parking και πισίνα (όχι τίποτα ιδιαίτερο). Το κακό ήταν ότι στην προσφορά δεν συμπεριλαμβανόταν το πρωινό και ήταν +7€ το άτομο ανά μέρα (κάτσε καλά...!).\nΌταν θα πάτε Πόρο θα πάρετε μαζί σας και μακρύ παντελονάκι (πχ τζίν) και... Autan!! Ως εξωχούλα έχει και κουνουπάκια και αυτό το καταλαβαίνεις αμέσως αφού μπαίνοντας στο δωμάτιο του ξενοδοχείου σου έχουν και δύο αντικουνουπικές ταμπλέτες στο τασάκι!\nΗ μετακίνηση είναι ένα θέμα το οποίο πρέπει να λύσεις!! Θα πηγαινοέρχεσαι σίγουρα πόλη - Ασκέλι - Νεοριό. Οι αποστάσεις είναι πολύ μικρές για ένα μηχανάκι ή γουρούνα (4΄), μια χαρά μέ ένα ποδήλατο (8΄), μεγάλες για να τις περπατάς στις διακοπές σου (20'). Υπάρχει και το λεωφορειάκι αλλά δεν θα έχεις την υπομονή να το περιμένεις! Ταξί δεν πήρα....\nΆποψή μου, νοίκιασε ένα μηχανάκι (15€ τη μέρα) ή μια γουρούνα αν δεν έχεις δίπλωμα μηχανής παρά μόνο αυτοκινήτου (25€ τη μέρα). Αν δεν έχεις κανένα δίπλωμα πάρε ένα ποδήλατο (?€)! Θα καραγουστάρεις!!!!\nΣτο Αρχαιολογικό μουσείο του Πόρου... μην πας.\nΈστω μία φορά να πας και στην παραλία Βαγιόνια στο βόριο μέρος του νησιού!! Είναι σε κόλπο και αν δεν έχει βοριά δεν έχει και κύμα!! Όχι τρελή παραλία αλλά συνοδεύεται από πολύ ωραίο beach-bar-καντίνα.\nΞέχασα να αναφέρω ότι στο Ασκέλι υπάρχει πολύ οργανωμένη εξέδρα με ταχύπλοα σκάφη για θαλάσσιο σκί, kite serf, Λίλα μπανάνα μπανάνα!, σαμπρέλες και άλλα τέτοια!!\nΓενικά ως έκταση το νησί δεν είναι τόσο μικρό όσο κανείς μπορεί να έχει στο μυαλό του, αλλά είναι κατοικημένο ένα πολύ μικρό του μέρος!! Το υπόλοιπο είναι δάσος και βουνό! Εάν κάνετε μια βόλτα στους περιφερειακούς δρόμους θα καταλάβετε τι εννοώ!!\nΕάν πάτε ψάξτε αυτό το καταραμένο "Λιμανάκι της αγάπης" που όλοι οι φίλοι μου έλεγαν να επισκευτώ αλλά ποτέ δεν βρήκα!! Πείτε μου και εντυπώσεις!!\nΤο δημοσίευσε ο Εξύμνoς στις 9:08 μ.μ.\nΕτικέτες αφιερωματα, φωτογραφια\nΦΤΟ 9 Σεπτεμβρίου 2013 - 9:35 μ.μ.\nΦιλε sold θα παω με την πρωτη ευκαιρια. Να πω οτι με εστειλε ο εξύμνος;\nΕξύμνoς 10 Σεπτεμβρίου 2013 - 1:08 π.μ.\nΝαι αμέ! Θα σε κεράσουν και τραχανά!!


Σιδηροδρομικά Νέα: Αγιασμό στα νέα ιδιόκτητα γραφεία τους πραγματοποίησαν οι συνταξιούχοι σιδηροδρομικοί την Β.Ε. Δείτε εικόνες.\nΑγιασμό στα νέα ιδιόκτητα γραφεία τους πραγματοποίησαν οι συνταξιούχοι σιδηροδρομικοί την Β.Ε. Δείτε εικόνες.\nΜε την συμμετοχή μελών του σωματείου συνταξιούχων σιδηροδρομικών «Η ΑΝΑΓΕΝΝΗΣΙΣ» και εκπρόσωπων φορέων, πραγματοποιήθηκε σήμερα η τελετή αγιασμού των νέων ιδιόκτητων γραφείων του σωματείου, στην οδό Ίωνος Δραγούμη 39. Τους καλεσμένους υποδέχτηκε ο πρόεδρος του σωματείου κ. Νίκος Τζήκας καθώς και μέλη της διοίκησης.\nΣτην σύντομη ομιλία του ο πρόεδρος κ. Τζήκας είπε: «Χάρη στην δική σας συνδρομή και συμπαράσταση και με σωστή οικονομική διαχείριση μπορέσαμε να αποκτήσουμε την δική μας η οποία είναι δική σας στέγη. Είμαστε το μοναδικό σωματείο στο χώρο μας με δική του στέγη. Να είστε βέβαιοι ότι θα είμαστε πάντα κοντά σας και στην δική σας αγκαλιά»\nΣτην τελετή του Αγιασμού παραβρέθηκαν: Εκ μέρους του Δημάρχου Αμπελοκήπων Μενεμένης κ. Λάζαρου Κυρίζογλου ο αντιδήμαρχος κ Γεώργιος Κατσικάς, ο εκπρόσωπος του Σωματείου συνταξιούχων σιδηροδρομικών Μακεδονίας –Θράκης κ. Τόνας Αριστείδης, η Νομική Σύμβουλος κ. Άννα Ευθυμίου, ο εκπρόσωπος του γραφείου ταξιδίων κ. Ιωάννης Γεννηματάς, ο Πρόεδρος των παλαιμάχων ποδοσφαιριστών κ Στέλιος Αλμπάνης , πολλά μέλη και φίλοι του σωματείου.\nΤον αγιασμό τέλεσε ο πατήρ Χρυσόστομος .\nΜετά το πέρας της τελετής προσφέρθηκαν εδέσματα και αναψυκτικά.\nΔείτε εικόνες από την τελετή.


προϊόν ομορφιάς | Stylishly Beautiful\nHome Tags Posts tagged with "προϊόν ομορφιάς"\nΤο προϊόν Ka-Brow! της Benefit Cosmetics είναι ένα κρεμώδες τζελ με χρώμα, για τα φρύδια που κυκλοφορεί σε 6 αποχρώσεις. Έρχεται σε αυτήν την πολύ όμορφη αλλά και πρακτική συσκευασία, η οποία περιλαμβάνει κι ένα πλακέ πινέλο με κλίση, για να μπορείτε να εφαρμόσετε με ευκολία το προϊόν στα φρύδια σας. Είναι πάρα πολύ εύκολο στην χρήση του…τόσο που ακόμα και κάποιος ερασιτέχνης στο μακιγιάζ, όπως είμαι κι εγώ, μπορεί να έχει ένα πολύ ωραίο αποτέλεσμα. Μπορείτε να χτίσετε είτε ένα πιο φυσικό, είτε ένα πιο δραματικό look, ανάλογα πάντα με τις ανάγκες σας και τις προσωπικές σας προτιμήσεις. Το δικό μου είναι στην απόχρωση νο. 3 το οποίο είναι ιδανικό για τα χρώματα μου. Ως τώρα έχω αγαπήσει αυτό το προϊόν και το χρησιμοποιώ κάθε μέρα, τόσο για να σχηματίσω, όσο και για να γεμίσω τα φρύδια μου. Παρόλα αυτά, άκουσα από πολλές κοπέλες που το έχουν αγοράσει στο παρελθόν, ότι στεγνώνει εύκολα, οπότε αυτό είναι κάτι που πρέπει να έχετε υπόψη σας! Προσωπικά ως τώρα δεν είχα κάποιο τέτοιο πρόβλημα, αλλά θα σας συμβούλευα να μην αφήνετε πολλή ώρα ανοιχτό το καπάκι, γιατί η επαφή με το οξυγόνο, μπορεί να ξεράνει πιο γρήγορα το προϊόν, και να κλείνετε καλά την συσκευασία, όταν δεν το χρησιμοποιείτε. Πέρα από αυτό, με το οποίο όπως σας είπα δεν έχω προσωπική εμπειρία, είναι ένα προϊόν που έχω αγαπήσει και σας το προτείνω!\nΜπορείτε να βρείτε τι κάνει αυτό το προϊόν της Chanel;\nΙάν 16, 2018\nΤα προϊόντα σε μορφή cushion έχουν γίνει πάρα πολύ δημοφιλή τα τελευταία χρόνια, και μπορεί να σκεφτήκατε κι εσείς, και δικαιολογημένα, ότι αυτό εδώ πέρα θα είναι άλλο ένα προϊόν foundation σε compact μορφή με cushion. Θα κάνατε όμως λάθος! Στην πραγματικότητα, το Chance Eau Tendre της Chanel είναι ένα άρωμα που μπορείς να το τρίψεις στην επιδερμίδα σου, χάρη στο roll-on της συσκευασίας, όπως ακριβώς δηλαδή κάνεις με τα αποσμητικά, μόνο που αυτό έχει πολύ πιο όμορφη συσκευασία. Βλέπετε έρχεται σε αυτή την ροζουλί απόχρωση της Barbie, αυτό το πολύ απαλό ροζ, ή millennial pink όπως το λένε όλοι αυτήν την περίοδο, που είναι τόσο γλυκό, και είναι όσο μικρή είναι μια compact πούδρα, ή ένα cushion foundation, οπότε μπορείτε πολύ εύκολα να το πάρετε μαζί σας στην τσάντα σας και να το φορέσετε όποτε το θελήσετε. Το Chance Eau Tendre, μυρίζει σαν γκρέιπφρουτ και γιασεμί, όπως ακριβώς δηλαδή μυρίζει και το αντίστοιχο άρωμα της Chanel που ονομάζεται Chance και είναι μάλιστα πολύ δημοφιλές. Το άρωμα είναι πολύ φρέσκο και νεανικό, οπότε αυτή εδώ η συσκευασία, του ταιριάζει γάντι. Το applicator του κάνει πολύ εύκολη την εφαρμογή του, και μπορείτε πλέον να έχετε αυτό εδώ στην τσάντα σας, όταν θέλετε να έχετε μαζί σας το άρωμα σας, χωρίς να ανησυχείτε ότι ίσως αυτό σπάσει, ή χυθεί μέσα στην τσάντα σας και κάνει ζημιά. Είναι ότι πρέπει για ταξίδια, και θα το βρείτε στην τιμή των $70.\nReview του Softline Waterproof Lip Pencil της Radiant\nΙάν 10, 2018\nToo faced Chocolate Gold παλέτα\nΘυμάστε που γύρω στον Αύγουστο που σας είπαμε οτι η εταιρεία Too Faced βγάζει την Chocolate Gold παλέτα; Λοιπόν μαντέψτε! Έχουμε καλά νέα και αν θέλετε να τα μάθετε τότε απλά συνεχίστε να διαβάζετε το άρθρο αυτό. Σας είχαμε δώσει κάποιες λίγες πληροφορίες αλλά ας μπούμε σε περισσότερες λεπτομέριες.\nStorybook cosmetics Burn Book παλέτα\nΔεν ξέρω για εσάς εμένα πάντως η ταινία Mean Girls ήταν μια απο τις αγαπημένες μου. Όταν λοιπόν είδα οτι η εταιρεία Storybook cosmetics θα βγάλει παλέτα εμπνευσμένη απο την ταινία φαντάζεστε τον ενθουσιασμό μου! Η παλέτα λέγεται Burn Book και περιέχει 12 χρώματα με ματ, shimmer και περλέ τελείωμα.\nHuda Beauty Contour & Strobe σετ κραγίον\nΜπορείς να αντισταθείς σε σετ κραγιόν; Εγώ σίγουρα οχι! Ειδικά αν έρχονται και σε χαριτωμένη συσκευασία! Η Huda Beauty έβγαλε 5 νέα limited edition lip sets τα οποία έρχονται σε συσκευασία σε σχήμα χειλιών. Το κάθε σετ κοστίζει 25$ και περιέχει ένα lip contour μολύβι σε κανονικό μέγεθος, ένα mini liquid matte κραγιόν και ενα mini Lip Strobe. Είναιτ ο τέλειο δώρο για αυτούς που αγαπάνε τα κραγιόν. Τώρα λοιπόν ξέρεις τι δώρο θα κάνεις αυτές τις γιορτές στους αγαπημένους σου!\nOfra Cosmetics x NikkieTutorials 2η συνεργασία\nΕίσαι έτοιμη να λάμψεις; Η εταιρεία Ofra Cosmetics σε συνεργασία με την YouTuber Nikkie Tutorials ανακοίνωσαν την συλλογή «Glow Baby, Glow»!\nColourpop «I Think I Love You» παλέτα\nΗ νέα παλέτα απο την εταιρεία Colourpop είναι διαθέσιμη και προσωπικά την βρίσκω πανέμορφη. Ονομάζεται «I Think I Love You» και περιέχει 12 ματ και μεταλλικά χρώματα.\nΈχω πολύ ευχάριστα νέα για τους φαν των Jeffree Star και Manny Mua! Οι δυο τους συνεργάζονται ξανά και λανσάρουν ένα καινούργιο highlighter με το όνομα «Uranus».\nΗ εταιρεία NYX cosmetics λανσάρει οχι μια αλλά 6 διαφορετικές παλέτες σκιών εμπνευσμένες απο τα στοιχεια της φυσης.


Τι είναι η Νέα Τάξη Πραγμάτων και η παγκόσμια κυβέρνηση - Streetlife\nΑρχική Uncategorized Τι είναι η Νέα Τάξη Πραγμάτων και η παγκόσμια κυβέρνηση\nΟ Πόλεμος του Κόλπου το 1990-1991 αφορούσε, σύμφωνα με τον πρόεδρο Μπους, «περισσότερα από μια μικρή χώρα. Είναι μια μεγάλη ιδέα, μια νέα τάξη πραγμάτων». Εξηγώντας τη λίγο παρακάτω, λέει πως αυτό θα συμβεί με «νέους τρόπους συνεργασίας μεταξύ των εθνών».\nΠαρά τις εμφατικές διακηρύξεις του αμερικανού προέδρου όμως, μετά το πέρας του πολέμου ο Λευκός Οίκος δεν ξαναμίλησε για τη Νέα Τάξη Πραγμάτων, τουλάχιστον όχι με την ίδια παρρησία.\nΌπως ακριβώς και ο Γούντροου Γουίλσον πριν από αυτόν αλλά και ο Φραγκλίνος Ρούσβελτ, ο Μπους χρησιμοποίησε μια ρητορική που εξέφραζε τους μεγάλους στόχους της ανθρωπότητας: συνεργασία των εθνών, ειρηνική επίλυση των διαφορών και ένα δικαιότερο σύστημα για όλους.\nΑυτή η Νέα Τάξη Πραγμάτων έρχεται και επανέρχεται στο στόμα των παγκόσμιων ηγετών κάθε φορά που η Ιστορία γνωρίζει μια δραματική αλλαγή ή μια μετατόπιση των κέντρων εξουσίας. Κάθε διακύμανση στην κατανομή της δύναμης επισύρει την πανάκεια της Νέας Τάξης Πραγμάτων, ένα ιδεολογικό κατασκεύασμα δηλαδή που κάνει λόγο για οικουμενικές κυβερνήσεις και συλλογικές δράσεις. Αν μένει απλά στα λόγια ή αν συμβαίνει πράγματι κάτι άλλο, μένει να αποδειχθεί.\nΤο 2007, στο συνέδριο του κόμματός του, ο Ντέιβιντ Κάμερον δεν μάσησε τα λόγια του: «Το άλλο χαρακτηριστικό του σύγχρονου κόσμου μας, του νέου αυτού κόσμου, είναι η έννοια της ανασφάλειας και του κινδύνου, ιδιαίτερα σε ό,τι αφορά στις εξωτερικές σχέσεις και την ασφάλεια … O κόσμος που κάποιοι ονειρεύτηκαν … όπου οι δημοκρατικές ελευθερίες θα θριαμβεύσουν, η ελεύθερη αγορά θα προοδεύσει αργά και η νέα τάξη πραγμάτων θα επικρατήσει, αυτός ο κόσμος δεν θα συμβεί».\nΤην επόμενη χρονιά, στις 21 Απριλίου 2008, τη σκυτάλη πήρε ο Τόνι Μπλερ: «Χρειαζόμαστε μια ισχυρή αναβίωση της συμμαχίας μας. Η υπερατλαντική συνεργασία δεν ήταν ποτέ απλώς τα θεμέλια της ασφάλειάς μας. Ήταν τα θεμέλια του τρόπου ζωής μας … Από αυτά ξεπήδησε μια νέα Ευρώπη, μια νέα τάξη πραγμάτων, μια νέα συναίνεση για το πώς πρέπει να ζούμε τις ζωές μας».\nΜε τέσσερις από τους πλέον προβεβλημένους βρετανούς πολιτικούς να κάνουν λόγο τα τελευταία χρόνια για τη νέα τάξη πραγμάτων ως μια οντότητα γνωστή στην οικουμένη, μοιραία αναρωτιέται κανείς τι εννοούν οι παγκόσμιοι ηγέτες όταν μιλούν για μια έννοια που τόσο έχει συνδεθεί με σκοτεινά κέντρα αποφάσεων και μυριάδες θεωρίες συνωμοσίας.\nΠαρά το γεγονός ότι ο όρος έχει μπει για τα καλά στα στόματά μας, την καθημερινότητα του λαού δηλαδή, πρωτίστως ήταν μια έννοια της ακαδημαϊκής και πολιτικής κοινότητας που εξέφραζε την ανάγκη για ένα παγκοσμιοποιημένο σύστημα διακυβέρνησης που θα βασιζόταν φυσικά στις δυτικές αρετές της ισότητας, της ελευθερίας και της δημοκρατίας.\nΤο μεγάλο πολιτικό αφήγημα της Νέας Τάξης Πραγμάτων γεννήθηκε καιρό πριν πάρει τη σκυτάλη ο συνωμοσιολογικός λόγος, αν και οι δυο ρητορικές ούτε τόσο διαφορετικές μοιάζουν ούτε είναι εντελώς ξένες μεταξύ τους.\nΚαι οι δυο κάνουν εξάλλου λόγο για παγκόσμια κυβέρνηση και είναι μάλιστα η έλλειψη σαφήνειας και διαφάνειας εκ μέρους των πολιτικών ισχυρισμών που δίνουν τροφή σε σκοτεινές σκέψεις για ύποπτες παρασκηνιακές συναλλαγές.\nΟ Τζορτζ Μπους ο Πρεσβύτερος χρησιμοποιούσε τον όρο εντελώς ελεύθερα σε μια σειρά από περιστάσεις: «Αυτή είναι μια ιστορική στιγμή», είπε τον Ιανουάριο του 1991, «τώρα έχουμε μπροστά μας την ευκαιρία να φτιάξουμε για τους εαυτούς μας και τις μελλοντικές γενιές μια νέα τάξη πραγμάτων, έναν κόσμο που ο νόμος του δικαίου, όχι ο νόμος της ζούγκλας, θα κυβερνά τη διαγωγή των εθνών. Όταν θα πετύχουμε -και θα πετύχουμε-, θα έχουμε μια πραγματική ευκαιρία σε αυτή τη νέα τάξη πραγμάτων».\nΟ διάδοχός του Μπιλ Κλίντον πήρε μετά τη σκυτάλη: «και όπως θα έλεγε και ο πρόεδρος Μπους, μια φράση που χρησιμοποιώ κι εγώ συχνά, χρειαζόμαστε μια νέα παγκόσμια τάξη πραγμάτων». Ακόμα και ο Ομπάμα ανακάτεψε την τράπουλα το 2010: «Πρέπει να διαμορφώσουμε μια διεθνή τάξη που θα ανταποκρίνεται στις προκλήσεις της γενιάς μας».\nΗ Νέα Τάξη Πραγμάτων και οι ποικίλες εκδοχές της (παγκόσμια τάξη ή διεθνής τάξη πραγμάτων κ.λπ.) είναι κάτι απλό λοιπόν στη σύλληψη και την κατανόηση, αν και δεν φαίνεται να εξαντλείται εδώ όλη η φιλολογία γύρω από τα πλοκάμια της. Γιατί φαινομενικά σημαίνει μεν έναν νέο τρόπο οικουμενικής διακυβέρνησης του κόσμου μέσω ενιαίων πολιτικών και οικονομικών συστημάτων, οι πολιτικοί ωστόσο δεν μπήκαν ποτέ στον κόπο να εξηγήσουν πώς θα συμβεί αυτό.\nΌταν ένας εκλεγμένος ηγέτης μιλά για τη Νέα Τάξη Πραγμάτων, μιλά ουσιαστικά για μια μετατόπιση στη δομή του πολιτεύματος αλλά και στον τρόπο με τον οποίο αλληλεπιδρούν τα έθνη με την παγκόσμια κοινότητα. Την ίδια ώρα, τα εθνικά σύνορα παραμένουν, όπως παραμένουν τα τοπικά νομίσματα και οι στρατοί. Κι έτσι οι πολιτικοί που μιλούν φυσικότατα για τη Νέα Τάξη Πραγμάτων είτε την παρακολουθούν να συμβαίνει ως εξωτερικοί θεατές (όπως θέλει η συνωμοσιολογική Νέα Τάξη) είτε οι αναφορές τους εξαντλούνται στη σφαίρα του οράματος, σαν ένα οικουμενικό κάλεσμα για παγκόσμια συνεργασία δηλαδή.\nΌταν όμως η πολιτική ηγεσία μιλά ή καλεί σε Νέα Τάξη Πραγμάτων, δεν συνειδητοποιεί ότι αυτή η έννοια της παγκόσμιας διακυβέρνησης προκαλεί στους πολίτες ρίγη ανατριχίλας. Γιατί αυτοί εκλέγουν εθνικές κυβερνήσεις και όχι οικουμενικά συμβούλια! Η ίδια η Ευρωπαϊκή Ένωση δεν θα μπορούσε να θεωρηθεί ως ένα καλό βήμα προς αυτή, την αθώα, Νέα Τάξη Πραγμάτων; Μια απομάκρυνση από το εθνικό προς το γενικότερο ευρωπαϊκό δηλαδή με σκοπό να απαλλαγεί η Γηραιά Ήπειρος από τον «πατριωτισμό» που είχε βουτήξει τον κόσμο στον όλεθρο και το αίμα του Β’ Παγκοσμίου;\nΗ Ε.Ε. μετατράπηκε σε κινητήριο μοχλό της παγκοσμιοποίησης, σε μια αέναη διαδικασία να οικοδομηθεί μια καλοδουλεμένη Νέα Τάξη (ευρωπαϊκών) Πραγμάτων. Αυτό όμως δεν έκανε και κάθε αυτοκρατορία του παρελθόντος, εγκαινιάζοντας τη δική της οικουμενική ειρήνη που με σημερινούς όρους θα τη λέγαμε Νέα Τάξη Πραγμάτων; Γιατί λοιπόν ο πολιτικός στίβος μιλά συνεχώς για μια ανολοκλήρωτη έννοια που πρέπει να δουλέψουμε σκληρά για να πετύχουμε και όχι για μια παγιωμένη κατάσταση που μας έχει παραδοθεί εδώ και χρόνια με την παγκοσμιοποιημένη οικονομία και την κοινή ιδεολογική καταγωγή της Δύσης;\nΗ Νέα Τάξη Πραγμάτων δεν αφορούσε ποτέ ως όραμα μόνο στον πολιτικό λόγο των καπιταλιστικών δημοκρατιών, μιας και μπήκε στο στόμα ακόμα και των σοβιετικών ηγετών! Ο ίδιος ο Γκορμπατσόφ χρησιμοποίησε τον όρο μετά το πέρας του Ψυχρού Πολέμου για να καθορίσει τα οράματα αλλά και τη φύση του κόσμου μετά την κατάρρευση του κομμουνισμού. Ο Γκορμπατσόφ μίλησε για πνεύμα συνεργασίας μεταξύ των υπερδυνάμεων του πλανήτη, η ρητορεία του δεν φαινόταν ωστόσο να εξαντλείται σε ιδεολογικό επίπεδο.\nΟ Γκορμπατσόφ έφτασε πολύ κοντά στα «14 Σημεία» του Γουίλσον, αλλά και στα όνειρα του Ρούσβελτ και του Τσόρτσιλ για τη συμμαχική συνεργασία το 1941, ακόμα και στον Μάρσαλ και τον Τρούμαν όταν οραματίζονταν το ΝΑΤΟ, αφήνοντας τη Γενική Συνέλευση του ΟΗΕ με το στόμα ανοιχτό στις 7 Δεκεμβρίου 1988, όταν παρέθεσε μια μακρά λίστα ιδεών και προτάσεων για τη δημιουργία μιας Νέας Τάξης Πραγμάτων!\nΚεντρική έννοια μάλιστα στο αφήγημα του Γκόρμπι ήταν η απο-ιδεολογικοποίηση των εθνών και η απο-επένδυση των σχέσεών τους, ως ο μόνος ικανός μηχανισμός δηλαδή που θα οδηγούσε στην πραγματική ολοκλήρωση της Νέας Τάξης Πραγμάτων. «Για να γίνει πραγματικότητα ένας νέος τύπος προόδου ανάμεσα στον κόσμο, όλοι πρέπει να αλλάξουμε. Η ανοχή είναι το άλφα και το ωμέγα της νέας αυτής τάξης πραγμάτων», σημείωνε δύο χρόνια αργότερα, τον Ιούνιο του 1990.\nΦαίνεται πάντως πως ούτε η Βορειοατλαντική Συμμαχία ούτε ο Οργανισμός Ηνωμένων Εθνών (ή ο προκάτοχός του, η Κοινωνία των Εθνών) ικανοποιούσαν τους παγκόσμιους ηγέτες ως μορφές της Νέας Τάξης Πραγμάτων. Από την εξίσωση έλειπε άλλωστε κάτι: το χρηματοπιστωτικό σύστημα.\nΚι έτσι η παγκοσμιοποίηση (ή ακόμα και ο παλιότερος -μαρξιστικός- διεθνισμός) ήταν πάντα κάτι διαφορετικό από τη Νέα Τάξη Πραγμάτων και οι ηγέτες είχαν προφανώς επίγνωση, νιώθοντας πως δεν καλύπτονται από τις ιδεολογικές συνιστώσες του όρου. Κι αυτό που έλειπε ήταν, θα το ξαναπούμε, το χρηματοπιστωτικό σύστημα.\nΤο καλοκαίρι μετά την αμερικανική εισβολή στο Ιράκ το 2003, ο επενδυτικός κολοσσός JP Morgan Chase ανέλαβε τη λειτουργία της Τράπεζας Εμπορίου του Ιράκ, παρέχοντας έτσι πρόσβαση στους Δυτικούς σε τεράστιες πετρελαιοπηγές. Η JP Morgan διαχειρίστηκε δισεκατομμύρια δολάρια σε εξαγωγές και εισαγωγές και διηύθυνε την τράπεζα για τρία χρόνια, προεδρεύοντας στο συμβούλιό της με 13 ακόμα δυτικές τράπεζες (που αντιπροσώπευαν ισάριθμες χώρες).\nΑυτή η γειτνίαση της (αθώας) Νέας Τάξης Πραγμάτων με το μεγάλο κεφάλαιο είναι που δίνει κατά πολλούς αναλυτές την πλήρη εικόνα του όρου, αλλάζοντας άρδην τη φύση της και φέρνοντάς τη επικινδύνως κοντά με τα όσα συνωμοσιολογικά τής καταμαρτυρούν. Ο Τόνι Μπλερ, εξάλλου (που τον αναφέραμε παραπάνω), που παραπλάνησε τη βρετανική κοινωνία για την εισβολή στο Ιράκ to 2003, πληρωνόταν 2 εκατ. λίρες τον χρόνο ως σύμβουλος, μαντέψτε, της JP Morgan!\nΚάτω από το φως των παρασκηνιακών οικονομικών συναλλαγών Μπλερ και μεγαλοτραπεζιτών, το όραμά του για Νέα Τάξη Πραγμάτων δεν αφορούσε ποτέ στην ειρηνική συνύπαρξη και την παγκόσμια συνεργασία (ή τουλάχιστον όχι μόνο), καθώς τα υστερόβουλα κίνητρά του πληρώθηκαν και με το παραπάνω.\nΟ σύμβουλος του Μπλερ σε θέματα εξωτερικής πολιτικής, Ρόμπερτ Κούπερ, αποκάλυψε αργότερα το σχέδιο του βρετανού πρωθυπουργού περί Νέας Τάξης Πραγμάτων. Πώς το είπε; Ιμπεριαλισμό! «Αυτό που χρειάζεται είναι ένας νέος τύπος επεκτατισμού, συμβατός με τα ανθρώπινα δικαιώματα και τις κοσμοπολίτικες αξίες».\nΌλες εξάλλου οι εισβολές στη Μέση Ανατολή έτσι δεν πουλιούνται; Στέφοντας τη Δύση αυτόκλητο θεματοφύλακα της ειρήνης και της δημοκρατίας του πλανήτη; Για Νέα Τάξη Πραγμάτων μιλούσε συνεχώς και ο αντιπρόεδρος του Μπους του Νεότερου, Ντικ Τσέινι, και η δική του περιπέτεια με το Ιράκ έδωσε σε αδρές γραμμές το γενικό περίγραμμα του όρου.\nΌπως θα θυμάστε, ο Τσέινι ήταν το αφεντικό της Halliburton πριν καν γίνει αντιπρόεδρος στην κυβέρνηση Μπους, ο οποίος όταν εισέβαλε στο Ιράκ παρέδωσε τη χώρα στην εταιρία του συνεργάτη του, κάνοντάς τον πλουσιότερο κατά μερικές εκατοντάδες εκατομμύρια ακόμα.\nΚι αν επιχειρηματικός κόσμος και πολιτική ζωή πήγαιναν ανέκαθεν χέρι-χέρι, φαίνεται πως στην πολιτική Νέα Τάξη Πραγμάτων οι σχέσεις είναι κάτι παραπάνω από προφανείς, δίνοντας έτσι την πλήρη υπόσταση της έννοιας.\nΤο πραξικόπημα του 1953, για παράδειγμα, κατά του δημοκρατικά εκλεγμένου ιρανού πρωθυπουργού, Μοχάμεντ Μοσαντέκ, ενορχηστρώθηκε από τις αμερικανικές και βρετανικές μυστικές υπηρεσίες όχι για να φέρουν την ειρήνη και τη δημοκρατία στην περιοχή, αλλά για να υφαρπάξουν από το Ιράν τα κοιτάσματα πετρελαίου του και να προστατεύσουν ταυτοχρόνως τα συμφέροντα της BP. Σήμερα το Ιράν παραμένει απειλή, τώρα πυρηνική, και οι λόγοι παραμένουν προφανώς οι ίδιοι.\nΜήπως είναι η οικονομική και επιχειρηματική ελίτ αυτή που πρωτοστατεί στην «πολιτική» Νέα Τάξη Πραγμάτων και την παγκόσμια διακυβέρνηση που ευαγγελίζεται, επιστρατεύοντας ιδεολογικά και ρητορικά σχήματα για να θολώνουν τα νερά; Μήπως η οικουμενική ειρήνη, η ελευθερία και η δημοκρατία δεν είναι παρά ωραίες λέξεις για να προωθηθούν υστερόβουλοι σκοποί από κέντρα αποφάσεων που αντιστρατεύονται το γενικότερο καλό;\n«Θα έχουμε μια παγκόσμια κυβέρνηση είτε σας αρέσει είτε όχι. Η μόνη ερώτηση είναι αν αυτή η κυβέρνηση θα προκύψει με κατάκτηση ή συναίνεση», διατυμπάνισε ο τραπεζίτης James Warburg στις 17 Φεβρουαρίου 1950 σε εξεταστική επιτροπή της αμερικανικής Γερουσίας!\nΚαι με τέτοια διαπλοκή πολιτικής εξουσίας και οικονομικών παραγόντων, αξίζει να διερευνήσουμε περαιτέρω τις ιστορικές ρίζες της Νέας Τάξης Πραγμάτων, από τις πρώτες και αθώες διακηρύξεις της μέχρι και το εντελώς συνωμοσιολογικό περίβλημά της. Αυτό είναι το ξεκίνημα μιας σειράς άρθρων πάνω στο θέμα, ώστε να δούμε τι είναι τελικά αυτή η περιβόητη Νέα Τάξη Πραγμάτων και οι νεοταξίτες αρχιερείς της…\nΠροηγούμενο άρθρο“Ηταν ένα μικρό καράβι” σήμερα στην Κόρινθο\nΕπόμενο άρθροΕκτός ρύθμισης χρεών οι ελεύθεροι επαγγελματίες\n“chicken grill”: Σουβλάκια που σέβονται τον εαυτό τους\nΣταύρος Νιάρχος | Ενας επιχειρηματίας θρύλος


Αεροπορικά από Ρότερνταμ για Λονδίνο Γκάτουικ από 145 € | Skyscanner\nΑεροπορικά από Ρότερνταμ για Λονδίνο Γκάτουικ\nΣτοιχεία πτήσης Ρότερνταμ για Λονδίνο Γκάτουικ\nΠοια είναι η καλύτερη τιμή για μετ' επιστροφής πτήση από Ρότερνταμ προς Λονδίνο Γκάτουικ;\nΗ καλύτερη τιμή που βρήκαμε στην Skyscanner για αεροπορικό εισιτήριο από Ρότερνταμ προς Λονδίνο Γκάτουικ είναι 145 €. Βρήκαμε αυτή την τιμή συγκεντρώνοντας διαφορετικούς μεταφορείς και είναι η φθηνότερη τιμή για ολόκληρο το μήνα.\nΠόσες αεροπορικές εταιρείες πραγματοποιούν απευθείας πτήσεις από Ρότερνταμ προς Λονδίνο Γκάτουικ;\nΔεν υπάρχουν αεροπορικές εταιρείες που να πραγματοποιούν πτήσεις απευθείας από Ρότερνταμ προς Λονδίνο Γκάτουικ.


HOTEL ARIZONA (Lignano Riviera, Ιταλία) - Κριτικές και σύγκριση τιμών - Tripadvisor\nHotel Arizona, Lignano Riviera - Κριτικές\nΝο 1 από 5 ξενοδοχεία για: Lignano Riviera\nHotel Arizona Calle Prassitele 2, 33054 Lignano Riviera, Lignano Sabbiadoro Ιταλία\nΝο 1 από 5 ξενοδοχεία: Lignano Riviera\nΑεροδρόμιο Ρώμης Φιουμιτσίνο434 χλμΔείτε όλες τις πτήσεις\nDei Legionari Airport35 χλμΔείτε όλες τις πτήσεις\nΟ/Η citygirl02 έγραψε μια κριτική Αυγ 2016\nLondon16 συνεισφορές10 χρήσιμες ψήφοι\nΙδανικό οικογενειακό ξενοδοχείο για πλήρη χαλάρωση με πρώτης τάξεως τροφίμων\nΈχει Lignano δεν άλλαξε σε 35+ χρόνια έχω ερχόμαστε εδώ - ένα πέντε mile λωρίδα γαλάζια σημαία υποστηρίζονται από πευκοδάση και χαμηλή αύξηση hotels. Το Riviera, όπου το Arizona είναι η ήσυχη άκρο, αλλά σε 20 λεπτά με το λεωφορείο θα σας μεταφέρει στην πολυσύχναστη και γεμάτη ζωή Sabbiadoro. Δεν χρειάζεται αυτοκίνητο - θα πάρετε ταξί από το αεροδρόμιο της Βενετίας για 130 ευρώ για κάθε διαδρομή (παρά το γεγονός ότι υπάρχουν εύλογες επιλογές μέσων μαζικής μεταφοράς), η οποία είναι φθηνότερα από ενοικίαση αυτοκινήτου για δύο εβδομάδες. Το Arizona είναι ιδανική για όσους θέλουν ένα ήσυχο, εντελώς χαλαρωτικές διακοπές με πρώτης τάξεως ιταλική κουζίνα - για ζευγάρια ή οικογένειες (πελατεία περίπου 50:50 Σπλιτ, κυρίως ιταλικά και γερμανικά). Τα δωμάτια δεν ήταν μεγάλα αλλά καλά εξοπλισμένο, με δωρεάν wifi, άνετα κρεβάτια, απίστευτα καθαρό (φρερσκοπλυμένων σεντονιών κάθε άλλη ημέρα) και ένα καλό μπαλκόνι. Υπέροχη πισίνα, αλλά όταν έχετε το δικό σας ομπρέλα και ξαπλώστρες - περιλαμβάνονται με τις διαμονές άνω των 3 διανυκτερεύσεων - στο κεφάλαιο της καλά διατηρημένο beach (με ναυαγοσώστες, καφετέρια, ντουζιέρες και loos) δύο λεπτών θα προτιμούσαν ίσως η μικρή απόσταση με τα πόδια. Η πλήρης διατροφή είναι εξαιρετική αξία. Μεγάλο πρωινό σε μπουφέ (8-10 am) όταν έχετε στη διάθεσή σας την ημέρα της διατροφής και ζήτησε να επιλέξουν από τέσσερις ορεκτικά και τέσσερις πρίζα για μεσημεριανό γεύμα (12:30-13:30) και δείπνο (19:30-20:30) είναι εκτός από μπουφέ με σαλάτες για μεσημεριανό, γενναιόδωρη ορεκτικά πίνακα το βράδυ και φυσικά επιδόρπια. Γενικά οι επιλογές περιλαμβάνουν ένα ψάρι, δύο κρέας και μία χορτοφάγος, αλλά αν δεν υπάρχει τίποτα προσφυγές έχουν ένα ευρύ φάσμα βασικά που είναι πάντα στη διάθεσή σας. Ο ιδιοκτήτης της οικογένειας να φάτε στην τραπεζαρία κάθε μέρα για μεσημεριανό και δείπνο καθημερινά, έτσι ώστε τα πρότυπα έχουν την υψηλότερη. Καλό τοπικό κρασί είναι κάτω των 15 ευρώ ανά φιάλη. Αλλά αυτό που κάνει αυτό το ξενοδοχείο τόσο ιδιαίτερη είναι η φιλοξενία, και αυτός είναι ο λόγος για τον οποίο επανερχόμαστε τακτικά. Enrico Guerin είναι μια εξαιρετική οικοδέσποινα, πάντα εξυπηρετικό και φιλόξενο, καθώς και όλα τα μέλη του προσωπικού. Συνιστάται ανεπιφύλακτα ως αντίδοτο για μια κουραστική πόλη lifestyle!…\nΟ/Η Leah K έγραψε μια κριτική Αυγ 2016\nΤο Hotel statt Ferienwohnung\nΈχουμε πάει αφού παραθερίζαμε Lignano για χρόνια και πάντα μίσθωσε διαμέρισμα στο Sabbiadoro έως ότου αποφασίσαμε να έχουν αλλάξει και θεραπεία τους εαυτούς μας με κάποια πολυτέλεια. Το Hotel Arizona είχε συστήσει σε εμάς από φίλους και ήμασταν απογοητευμένοι. Το προσωπικό ήταν πολύ φιλικό και επαγγελματικό, το φαγητό ήταν νόστιμο και ο χώρος της πισίνας ήταν πολύ ευχάριστη. Τα πάντα ήταν πολύ καθαρά, το οποίο δεν είναι εύκολο σε μια αμμώδη για διακοπές. Η ατμόσφαιρα στην τραπεζαρία είναι ημιεπίσημη. Ο κόσμος τείνει να ντύσετε λίγο το βράδυ, αλλά πολλά ντυμένος χαλαρά και ότι ήταν εντάξει. Τα παιδιά σε κάνουν να αισθάνεσαι ευπρόσδεκτος. Υπάρχει δυνατότητα παραγγελίας πεδιάδα τρόφιμα για παιδιά, όπως ζυμαρικά, βιεννέζικο σνίτσελ και πατάτες... αν οι επιλογές σχετικά με το καθημερινό μενού είναι υπερβολικά φανταχτερή για αυτούς. Κάθε δωμάτιο περιλαμβάνει μια ομπρέλα και δύο περιστρεφόμενες καρέκλες και η παραλία έχει περίπου 8 σειρές ομπρέλες. Αυτό είναι ένα ωραίο αλλαγή από ορισμένες από τις μεγαλύτερες παραλίες όπου τα παιδιά συχνά χάνεται στο δρόμο τους προς τα πίσω από το τουαλέτας. Τα δωμάτια ήταν κάπως μικρό, αλλά είχαμε δύο δίκλινα δωμάτια που επικοινωνούν με εσωτερική πόρτα (δύο μπάνια). Το childrens" ξεχωριστό χώρο ύπνου στο οικογενειακό δωμάτιο είναι πραγματικά μικρά, αλλά τότε είστε εκεί μόνο για ύπνο. Περάσαμε ιππασίας στο ξενοδοχείο διατίθενται ποδήλατα από την Riviera Sabbiadoro (20 λεπτά). Το Bicycle καθίσματα πρέπει να προσαρμοστούν στις ρήτρες ύψους και είναι κατάλληλα για παιδιά από 9 ετών. Τα φρένα ήταν λίγο σκληρό αλλά διαφορετικά οκ. Το ξενοδοχείο βρίσκεται σε μια ήσυχη κατοικημένη περιοχή. Ω, πετσέτες για την παραλία διατίθενται στη ρεσεψιόν κι έτσι δεν χρειάζεται να μεταφέρετε πετσέτες από το σπίτι. Δεν είμαι σίγουρος αν θα μπορούσα να πάω ποτέ ξανά να μισθώσει ένα διαμέρισμα και αγοράζουν και μαγείρεμα φαγητού κάθε μέρα.…\nΟ/Η emmawarby έγραψε μια κριτική Ιουλ 2016\nHazel Grove, Ηνωμένο Βασίλειο100 συνεισφορές17 χρήσιμες ψήφοι\nΈμεινα εδώ για 2 νύχτες για να ξεκινήσετε τις διακοπές μας. Ήταν υπέροχο. Εξαιρετική τοποθεσία, ακριβώς έξω από το ζωντανό κέντρο της πόλης. Πολλά ωραία εστιατόρια κοντά και λιγότερο από 5 λεπτά με τα πόδια από την παραλία. Υπέροχη πισίνα και το πρωινό ήταν υπέροχο κάθε μέρα. Τα δωμάτια ήταν καθαρά και με καλό μέγεθος με καλό μπαλκόνι. Θα έμενα εδώ ξανά χωρίς αμφιβολία.\n127 $ - 186 $ (Βάσει των μέσων τιμών για ένα Στάνταρ δωμάτιο)\nΣυχνές ερωτήσεις για το Hotel Arizona\nΠοια δημοφιλή αξιοθέατα είναι κοντά στο Hotel Arizona;\nΣτα κοντινά αξιοθέατα περιλαμβάνονται τα εξής: I Gommosi (1,1 χλμ.), Chiesa dei Santi Ermacora e Fortunato (0,09 χλμ.) και Riviera 6 - Bagno 6 (0,3 χλμ.).\nΠοιες είναι μερικές από τις παροχές στο Hotel Arizona;\nΠοιες επιλογές φαγητού και ποτού είναι διαθέσιμες στο Hotel Arizona;\nΥπάρχει διαθέσιμο πάρκινγκ στο Hotel Arizona;\nΠοια εστιατόρια είναι κοντά στο Hotel Arizona;\nΜεταξύ των εστιατορίων σε βολική τοποθεσία είναι τα εξής: Al Cason, Ristorante La Pigna και Gelato Buonissimo Lignano.\nΥπάρχουν ευκαιρίες για άσκηση στο Hotel Arizona;\nΤο Hotel Arizona βρίσκεται κοντά στο κέντρο της πόλης;\nΝαι, είναι 0,2 χλμ. μακριά από το κέντρο (Lignano Riviera).\nΕπιτρέπονται τα κατοικίδια στο Hotel Arizona;\nΠοιες γλώσσες μιλά το προσωπικό του Hotel Arizona;\nΥπάρχει κάποιο ιστορικό αξιοθέατο κοντά στο Hotel Arizona;\nΣε πολλούς ταξιδιώτες αρέσει να επισκέπτονται τα εξής: Villa Zuzzi (ora Gattolini) (5,4 χλμ.) και Villa Mainardis di Marcello Olivo (1,9 χλμ.).\nΕίναι το Hotel Arizona προσβάσιμο;


Τέσσερις πτήσεις την εβδομάδα Καλαμάτα - Παρίσι από 35 ευρώ! - Άλλες Ειδήσεις | AgrinioTimes.gr\nΤέσσερις πτήσεις την εβδομάδα Καλαμάτα – Παρίσι από 35 ευρώ!\n24 Ιανουαρίου 2020 13:00 24 Ιανουαρίου 2020 12:57 AgrinioTimes\nΔύο πτήσεις την εβδομάδα που θα συνδέουν το Παρίσι με την Καλαμάτα ξεκινά από τις 5 Απριλίου η Transavia και οι ταξιδιώτες μπορούν να βρουν απλό εισιτήριο από 35 ευρώ και από 110 με επιστροφή.\nΤα δύο εβδομαδιαία δρομολόγια της Aegean ξεκινούν στις 18 Μαΐου και οι ταξιδιώτες μπορούν να βρουν στο Διαδίκτυο απλό εισιτήριο από 49,3 ευρώ.\nΤα δρομολόγια της Transavia θα αναχωρούν από το Παρίσι (αεροδρόμιο Ορλί) κάθε Κυριακή στις 8.15 π.μ. και κάθε Πέμπτη στις 6.05 π.μ. Από το “Καπετάν Βασίλης Κωνσταντακόπουλος” οι πτήσεις για Παρίσι θα αναχωρούν την Κυριακή στη 1.10 μ.μ. και την Πέμπτη στις 11 π.μ.\nΟι πτήσεις της Αegean θα αναχωρούν από το Παρίσι (αεροδρόμιο Σαρλ ντε Γκωλ) κάθε Σάββατο στις 7.45 μ.μ. και κάθε Δευτέρα στις 6.40 μ.μ. Από το “Καπετάν Βασίλης Κωνσταντακόπουλος” οι πτήσεις για Παρίσι θα αναχωρούν το Σάββατο στις 4.50 μ.μ. και τη Δευτέρα στις 3.45 μ.μ.


Με led θα οδοφωτιστεί η Πάτμος | Η ΡΟΔΙΑΚΗ\nΜε led θα οδοφωτιστεί η Πάτμος\nΜεγάλη εξοικονόμιση χρημάτων για το Δήμο\nΑναγνώστηκε 180 φορές\nΗμερομηνία 07/12/17 19:35\nΤης Σμαράγδας Μουλιάτη aπό το patmostimes.gr\nΟ Δήμος της Πάτμου ξεκινάει μια σημαντική ολοκληρωμένη παρέμβαση στον οδοφωτισμό του νησιού. Για τον λόγο αυτό τη Δευτέρα 4 Δεκεμβρίου και στις 12 η ώρα ο δήμαρχος κ. Στόικος είχε ραντεβού στα γραφεία της ΜΟΔ στην Αθήνα (Μονάδα Οργάνωσης της Διαχείρισης Αναπτυξιακών Προγραμμάτων\nυπό την εποπτεία του Υπουργού Οικονομίας και Ανάπτυξης), όπου πραγματοποιήθηκε ευρεία σύσκεψη με τους μηχανικούς της ΜΟΔ και του δικτύου ΔΑΦΝΗ που είχαν την πρωτοβουλία της ιδέας και του έργου. Θέμα της σύσκεψης η χρηματοδότηση της μελέτης του οδοφωτισμού της Πάτμου με led.\nH παρέμβαση αυτή στον οδοφωτισμό είναι σημαντική , γιατί θα οδηγήσει στην εξοικονόμηση οικονομικών και ενεργειακών πόρων για το Δήμο. Η ολοκληρωμένη παρέμβαση εξοικονόμησης και διαχείρισης ενέργειας στον οδοφωτισμό, αφορά όλο το μήκος των οδών της Πάτμου και κοινοχρήστων χώρων, όπως παιδικών χαρών κ.λπ .\nΣε όλο το μήκος της παρέμβασης θα τοποθετηθούν νέα φωτιστικά σώματα τεχνολογίας Led και θα επιφέρει μεγάλη εξοικονόμηση χρημάτων για τον Δήμο Πάτμου, καθώς, ως γνωστόν, το κόστος της ΔΕΗ αποτελεί μια από τις μεγαλύτερες λειτουργικές δαπάνες του Δήμου. Από τις 300.000 περίπου που δαπανάται για το κόστος της κατανάλωσης ετησίως, θα πέσει στα μισά με την παρέμβαση αυτή. Επίσης συμβάλει στην μείωση του κόστους συντήρησης και των εργατοωρών απασχόλησης, που απαιτούνται ετησίως για την αλλαγή των καμένων λαμπτήρων καθώς οι νέοι διαθέτουν σημαντικά μεγαλύτερο χρόνο ζωής κι έχουν μεγαλύτερη αντοχή.\nΤη μελέτη του οδοφωτισμού της Πάτμου με led αναλαμβάνει η ΜΟΔ.\nΤο κόστος του έργου υπολογίζεται στις 650.000 ευρώ και χρηματοδότηση του έργου θα γίνει από το Παρακαταθηκών και Δανείων με χαμηλό επιτόκιο και θα αποπληρώνεται από την εξοικονόμιση χρημάτων της διαφοράς του μέχρι τώρα κόστους ηλεκτροδότησης στο Δήμο Πάτμου.\nΗ μελέτη οδοφωτισμού με Led θα σταλεί για έγκριση στη διεύθυνση μελετών της περιφέρειας με έδρα την Κω και στη συνέχεια θα παρουσιαστεί στα μέλη του Δημοτικού συμβουλίου από τους μηχανικούς της ΜΟΔ και του δικτύου της ΔΑΦΝΗΣ για να εγκρηθεί και τυπικά.\nΌπως μας είπε ο δήμαρχος κ. Στόικος «είναι ένα έργο βιώσιμης ανάπτυξης που εκτός από την εξοικονόμηση ενέργειας και χρημάτων είναι φιλικό προς το περιβάλλον. Η μελέτη θα παρουσιαστεί σε όλες της τις λεπτομέρειες σε επόμενη συνεδρίαση του Δημοτικού συμβουλίου αμέσως μετά την έγκρηση της από την διεύθυνση μελετών της περιφέρειας».


Ο Βαρουφάκης σε ρόλο «λαγού»? | ΑΜΩΜΟΣ\nΟ Βαρουφάκης σε ρόλο «λαγού»?\nΜετα από τόσο καιρό αλλά σε μια πολύ επίκαιρη στιγμή, την στιγμή των «διαπραγματεύσεων», βγήκε και ο Βαρουφάκης και δημοσιοποίησε συνομιλίες (απόρρητες υποτίθεται!) που είχε με τον Σόιμπλε. Εκεί ούτε λίγο ούτε πολύ είπε ότι ο Σόιμπλε ήθελε την έξοδο της Ελλάδος από το Ευρώ με αντάλλαγμα δις ευρώ.\nΕμάς μας προβληματίζει η συμπεριφορά του Βαρουφάκη για δύο λόγους:\nγιατί «δαιμονοποιεί» την επιστροφή σε Εθνικό νόμισμα που υποτίθεται ότι ήθελε μόνο ο «κακός» Σόιμπλε και αρα στην ουσία εργάζεται ΥΠΕΡ της παραμονής στο Ευρώ και ΥΠΕΡ της Ε.Ε. Τα άλλα «καρυκεύματα» για λαϊκή κατανάλωση που βάζει στο συλλογισμό του ότι δηλαδή θέλουμε μια «άλλη Ευρώπη» και ένα «άλλο Ευρώ» κάτι δηλαδή σαν το θα «αλλάξουμε την Ευρώπη» το γνωρίζει ΠΟΛΥ ΚΑΛΑ ότι είναι ΜΠΑΡΟΥΦΕΣ: η Ε.Ε. είναι αυτή που είναι!\nγιατί αποκρύβει σημαντικές «λεπτομέρειες» της συζήτησης με το Σόιμπλε όπως για παράδειγμα: εμπεριείχε ή όχι η πρόταση Σόιμπλε και ΔΙΑΓΡΑΦΗ ΤΟΥ ΜΕΓΑΛΥΤΕΡΟΥ ΜΕΡΟΥΣ ΤΟΥ ΧΡΕΟΥΣ; ΑΝ περιείχε η πρόταση Σόιμπλε επιστροφή σε Εθνικό νόμισμα με στήριξη δισ. από την ΕΚΤ και ταυτόχρονη διαγραφή του μεγαλύτερου μέρους του χρέους τότε δεν ήταν αυτό ΜΙΑ ΠΑΡΑ ΠΟΛΥ ΚΑΛΗ ΠΡΟΤΑΣΗ ΓΙΑ ΤΗΝ ΕΛΛΑΔΑ;\n← Η Αυτοκρατορία αντεπιτίθεται: Σύνοδος κορυφής για το BREXIT\nΠοια Εργατική Πρωτομαγιά; →


Νέα πρόταση της Ευρωπαϊκής Επιτροπής για την είσοδο τουριστών - Νέα της Αθήνας\nΗ Ευρωπαϊκή Επιτροπή κάλεσε τα κράτη μέλη της ΕΕ να διευκολύνουν τους περιορισμούς εισόδου για τα μη απαραίτητα ταξίδια. Πρώτα απ ‘όλα, μιλάμε για τουρισμό, αναφέρει το korrespondent.net. Αυτό λαμβάνει υπόψη την επιδημιολογική κατάσταση και την πρόοδο στον εμβολιασμό.\nΗ Επιτροπή προτείνει να απλοποιηθεί η είσοδος των εμβολιασμένων τουριστών, η άδεια μπορεί επίσης να επεκταθεί σε εμβόλια που έχουν πιστοποιηθεί από την ΠΟΥ για χρήση σε καταστάσεις έκτακτης ανάγκης. Σε ένα μήνυμα της Ευρωπαϊκής Επιτροπής στις 3 Μαΐου, λέει:\nΗ Επιτροπή προτείνει να επιτραπεί η είσοδος στην ΕΕ για μη ουσιαστικούς λόγους, όχι μόνο για όλα τα άτομα που φθάνουν από χώρες με καλή επιδημιολογική κατάσταση, αλλά και για όλα τα άτομα που έχουν λάβει την τελευταία συνιστώμενη δόση εμβολίου που επιτρέπεται στην ΕΕ.\nΤα παιδιά πρέπει να μπορούν να ταξιδεύουν με εμβολιασμένους γονείς εάν έχουν αρνητικό τεστ PCR για το COVID-19 (λαμβάνεται 72 ώρες πριν από την άφιξη).\nΗ Επιτροπή προτείνει και αυξάνει σημαντικά το κατώτατο όριο που σχετίζεται με τον αριθμό των νέων περιπτώσεων COVID-19. Αυτός ο δείκτης χρησιμοποιείται για να συμπεριλάβει χώρες στη λίστα των επιτρεπόμενων ταξιδιών. Η καινοτομία είναι να αυξήσει το συνολικό όριο αναφοράς 2 εβδομάδων για το COVID-19 από 25 σε 100. Αυτό θα παραμείνει πολύ κάτω από τον τρέχοντα μέσο όρο της ΕΕ άνω των 420.


Σίγουρη η ακυβερνησία αν δεν βγει αυτοδύναμη η Νέα Δημοκρατία - Δήλωση «βόμβα» αλλάζει τα δεδομένα (ΗΧΗΤΙΚΟ) - EL\nΣίγουρη η ακυβερνησία αν δεν βγει αυτοδύναμη η Νέα Δημοκρατία – Δήλωση «βόμβα» αλλάζει τα δεδομένα (ΗΧΗΤΙΚΟ)\n«Δεν θα φοβηθούμε τις δεύτερες εκλογές αν η ΝΔ δεν έχει αυτοδυναμία, δεν θα συνεργαστούμε με μια κυβέρνηση που θα φέρει τον όλεθρο».\nΑυτό δήλωσε ο γραμματέας επικοινωνίας του ΚΙΝΑΛ και υποψήφιος στη Β Περιφέρεια Πειραιά, Σταμάτης Μαλέλης, μιλώντας στον Νews24/7 στους 88,6.\nΑυτό σημαίνει πως το ΚΙΝΑΛ, μετά την έλευση του Σταμάτη Μαλέλη στο κόμμα, δείχνει να κινείται στην λογική απόρριψης συνεργασίας με την Νέα Δημοκρατία, την οποία προωθούσε η πλευρά Βενιζέλου και να γέρνει προς ΣΥΡΙΖΑ.\nΑυτό συνιστά πολύ σημαντική είδηση, καθώς σε περίπτωση που η Νέα Δημοκρατία δεν βγει αυτοδύναμη, τότε η χώρα θα οδηγηθεί σε δεύτερες εκλογές με απλή αναλογική και άρα σε ακυβερνησία και χάος με προσπάθειες σχηματισμού κυβερνήσεων από πολλά κόμματα.\nΑυτό γιατί ο κ. Μαλέλης αποκήρυξε την λογική των ίσων αποστάσεων λέγοντας ότι «και βέβαια δεν υπάρχουν ίσες αποστάσεις από τη ΝΔ και από τον ΣΥΡΙΖΑ, εμείς σαφώς κινούμαστε στην προοδευτική κατεύθυνση». Δεν θα φοβηθούμε να πάμε σε δεύτερες εκλογές με απλή αναλογική ακόμη και αν δεν έχει αυτοδυναμία η ΝΔ, δεν θα συνεργαστούμε με μια κυβέρνηση Κυριάκου Μητσοτάκη που θα φέρει τον όλεθρο. Θέλουμε προοδευτική διακυβέρνηση. Εάν δεν μπορούμε να προωθήσουμε τη δική μας ατζέντα, δεν έχει νόημα για εμάς οποιαδήποτε κυβερνητική συνεργασία».\nPrevΠροηγούμενο ΆρθροΧρηματιστήριο: Στις 601,86 μονάδες, ο Γενικός Δείκτης Τιμών\nΕπόμενο ΆρθροΤρομερό: Δείτε πως τα σκυλιά της αστυνομίας, «πιάνουν» τους εγκληματίες (Βίντεο)Next


Τρεις μεταγραφές ζήτησε ακόμα ο Κετσπάγια - Onsports.gr\nΚίτρινα Γυαλιά\t14 Αυγούστου 2016, 09:06\nΤρεις μεταγραφές ζήτησε ακόμα ο Κετσπάγια\nΔιαβάστε στο Onsports τι ακριβώς γνωρίζουν στην πιάτσα για τους παίκτες που θέλει η ΑΕΚ μέχρι το τέλος του μήνα.\nΌχι μόνο αμυντικό χαφ, αλλά και φορ και στόπερ έχει αξιώσει ο Τιμούρ Κετσπάγια μέχρι το τέλος του μήνα από την διοίκηση του Δικεφάλου. Αυτή ακριβώς είναι η ενημέρωση που έχουν στην πιάτσα των μάνατζερ και τέτοιες προτάσεις κάνουν στην ΑΕΚ για πελάτες τους.\nΚάθε μέρα όλο και περισσότερα είναι τα ονόματα που πέφτουν στο τραπέζι για αυτές τις τρεις θέσεις. Με προτεραιότητα σίγουρα στον αμυντικό χαφ, αλλά από εκεί και πέρα απασχολούν και οι άλλες δύο περιπτώσεις.\nΨάχνουν για παίκτες όχι μεγαλύτερους των 28 ετών και αν είναι δυνατόν με εμπειρίες από μεγάλα ευρωπαϊκά πρωταθλήματα.\nΑν θα τα καταφέρει η ΑΕΚ να πάρει τρεις ποδοσφαιριστές στην τελευταία στροφή της μεταγραφικής περιόδου, είναι κάτι το οποίο θα διαπιστωθεί προσεχώς. Σαφέστατα δεν είναι απλό και θα εξαρτηθεί από διάφορες συγκυρίες που θα προκύψουν.\nΜε πιο απλά λόγια, το κατά πόσο θα εντοπιστούν περιπτώσεις από αυτές που συνηθίζουμε να αποκαλούμε: «λαβράκια».\nΜε τους Μπάγεβιτς, Ντε Μπαρτόλο ο Κετσπάγια θα κάνει και νεότερες σχετικές συζητήσεις μετά από τις 15 Αυγούστου.\nLive Chat ΟΦΗ-Παναιτωλικός 0-0\n1 λεπτό πριν Live Chat ΟΦΗ-Παναιτωλικός 0-0\n1 λεπτό πριν Live Chat Απόλλων Σμύρνης-Λαμία 0-0\nLive Char Ατρόμητος-ΝΠΣ Βόλος 0-0\n1 λεπτό πριν Live Char Ατρόμητος-ΝΠΣ Βόλος 0-0\nLive Chat ΑΕΛ - ΠΑΣ Γιάννινα 0-0\n1 λεπτό πριν Live Chat ΑΕΛ - ΠΑΣ Γιάννινα 0-0


Έκκληση για την προστασία του περιβάλλοντος, την βιοποικιλότητα, την παγκόσμια υγεία | Οργάνωση Παραγωγών (Ο.Π.) - Αγροτικός Ελαιουργικός Συνεταιρισμός Κυνουρίας «Η ΕΝΩΣΗ»\n120 από τα πιο έγκυρα διεθνή ιατρικά περιοδικά δημοσίευσαν στο editorial τους μια έκκληση για επείγουσα δράση για τον περιορισμό της παγκόσμιας αύξησης της θερμοκρασίας, την αποκατάσταση της βιοποικιλότητας και την προστασία της υγείας. Το olivenews.gr κατανοώντας και συμμεριζόμενο τη σημασία της παγκόσμιας αυτής απειλής και της ανάγκης για ευαισθητοποίηση και άμεση λήψη ριζικών μέτρων, μετάφρασε και αναδημοσιεύει την διακήρυξη – έκκληση.\nΈκκληση για επείγουσα δράση για τον περιορισμό της παγκόσμιας αύξησης της θερμοκρασίας, την αποκατάσταση της βιοποικιλότητας και την προστασία της υγείας\nΗ Γενική Συνέλευση των Ηνωμένων Εθνών τον Σεπτέμβριο του 2021 θα συγκεντρώσει τις χώρες σε μια κρίσιμη στιγμή για την ανάληψη συλλογικής δράσης για την αντιμετώπιση της παγκόσμιας περιβαλλοντικής κρίσης. Θα συναντηθούν ξανά στη σύνοδο κορυφής για τη βιοποικιλότητα στο Κούνμινγκ της Κίνας και στη διάσκεψη για το κλίμα (COP26) στη Γλασκώβη του Ηνωμένου Βασιλείου. Ενόψει αυτών των κρίσιμων συναντήσεων, εμείς – οι εκδότες των περιοδικών υγείας παγκοσμίως – καλούμε σε επείγουσα δράση για να διατηρηθεί η μέση αύξηση της παγκόσμιας θερμοκρασίας κάτω από 1,5° C, να σταματήσει η καταστροφή της φύσης και να προστατευθεί η υγεία.\nΗ υγεία πλήττεται ήδη από την αύξηση της παγκόσμιας θερμοκρασίας και την καταστροφή της φύσης, μια κατάσταση για την οποία οι επαγγελματίες του τομέα της υγείας έχουν επιστήσει την προσοχή εδώ και δεκαετίες. Οι επιστήμονες είναι σαφείς: Μια παγκόσμια αύξηση κατά 1,5° C πάνω από τον προβιομηχανικό μέσο όρο και η συνεχιζόμενη απώλεια της βιοποικιλότητας εγκυμονούν καταστροφικές βλάβες στην [ανθρώπινη] υγεία που θα είναι αδύνατο να αντιστραφούν. Παρά την αναγκαία έγνοια του κόσμου με τον κορωνοϊό, δεν μπορούμε να περιμένουμε να περάσει η πανδημία για να μειώσουμε γρήγορα τις εκπομπές.\nΑντανακλώντας τη σοβαρότητα της στιγμής, το παρόν άρθρο δημοσιεύεται σε περιοδικά υγείας σε όλο τον κόσμο. Πιστεύουμε όλοι ότι μόνο θεμελιώδεις αλλαγές στις κοινωνίες θα αντιστρέψουν την τρέχουσα πορεία μας.\nΟι κίνδυνοι για την υγεία από αυξήσεις πάνω από 1,5° C είναι πλέον καλά τεκμηριωμένοι. Πράγματι, καμία αύξηση της θερμοκρασίας δεν είναι “ασφαλής”. Τα τελευταία 20 χρόνια, η θνησιμότητα σε άτομα άνω των 65 ετών, που σχετίζεται με την αύξηση της θερμοκρασίας, έχει αυξηθεί κατά περισσότερο από 50%. Οι υψηλότερες θερμοκρασίες έχουν επιφέρει αυξημένη αφυδάτωση και απώλεια νεφρικής λειτουργίας, δερματολογικές κακοήθειες, τροπικές λοιμώξεις, δυσμενείς επιπτώσεις στην ψυχική υγεία, επιπλοκές κατά την εγκυμοσύνη, αλλεργίες, καθώς και καρδιαγγειακή και πνευμονική νοσηρότητα και θνησιμότητα. Οι βλάβες αυτές πλήττουν δυσανάλογα τους πιο ευάλωτους, συμπεριλαμβανομένων των παιδιών, των ηλικιωμένων, των εθνικών μειονοτήτων, των φτωχότερων κοινοτήτων και των ατόμων με υποκείμενα προβλήματα υγείας.\nΗ παγκόσμια θερμοκρασία ευθύνεται επίσης για τη μείωση του παγκόσμιου δυναμικού απόδοσης των κυριότερων καλλιεργειών, το οποίο έχει μειωθεί κατά 1,8 έως 5,6% από το 1981- η μείωση αυτή, μαζί με τις επιπτώσεις των ακραίων καιρικών συνθηκών και της διάβρωσης του εδάφους, εμποδίζει τις προσπάθειες για τη μείωση του υποσιτισμού. Τα ακμάζοντα οικοσυστήματα είναι απαραίτητα για την ανθρώπινη υγεία και η εκτεταμένη καταστροφή της φύσης, συμπεριλαμβανομένων των βιοτόπων και των ειδών, υπονομεύει την ασφάλεια του νερού και των τροφίμων και αυξάνει την πιθανότητα πανδημιών.\nΟι συνέπειες της περιβαλλοντικής κρίσης πλήττουν δυσανάλογα τις χώρες και τις κοινότητες που συνέβαλαν λιγότερο στο πρόβλημα και είναι λιγότερο σε θέση να αποφύγουν τις βλάβες που υφίστανται. Ωστόσο, καμία χώρα, όσο πλούσια και αν είναι, δεν μπορεί να προστατευτεί από αυτές τις επιπτώσεις. Το να επιτρέψουμε οι συνέπειες να πλήξουν δυσανάλογα τις πιο ευάλωτες ομάδες θα γεννήσει περισσότερες συγκρούσεις, επισιτιστική ανασφάλεια, αναγκαστική μετανάστευση και ασθένειες των ζώων- με σοβαρές επιπτώσεις για όλες τις χώρες και τις κοινότητες. Όπως και με την πανδημία Covid-19, είμαστε παγκοσμίως τόσο ισχυροί όσο το πιο αδύναμο μέλος μας.\nΟι αυξήσεις πάνω από 1,5° C αυξάνουν την πιθανότητα να φθάσουμε σε σημεία καμπής στα φυσικά συστήματα που θα μπορούσαν να εγκλωβίσουν τον κόσμο σε μια έντονα ασταθή κατάσταση. Αυτό θα μειώσει σημαντικά την ικανότητά μας να μετριάσουμε τις βλάβες και να αποτρέψουμε καταστροφικές, ανεξέλεγκτες περιβαλλοντικές αλλαγές.\nΟι παγκόσμιοι στόχοι δεν είναι αρκετοί\nΕίναι ενθαρρυντικό ότι πολλές κυβερνήσεις, χρηματοπιστωτικά ιδρύματα και επιχειρήσεις θέτουν στόχους για την επίτευξη καθαρών μηδενικών εκπομπών, συμπεριλαμβανομένων των στόχων για το 2030. Το κόστος των ανανεώσιμων πηγών ενέργειας μειώνεται ραγδαία. Πολλές χώρες στοχεύουν στην προστασία τουλάχιστον του 30% της γης και των ωκεανών του πλανήτη μέχρι το 2030.\nΟι υποσχέσεις αυτές δεν είναι αρκετές. Οι στόχοι είναι εύκολο να τεθούν και δύσκολο να επιτευχθούν. Δεν έχουν ακόμη συνδυαστεί με αξιόπιστα βραχυπρόθεσμα -και μακροπρόθεσμα- σχέδια για την επιτάχυνση των βιώσιμων/καθαρότερων τεχνολογιών και τον μετασχηματισμό των κοινωνιών. Τα σχέδια μείωσης των εκπομπών δεν ενσωματώνουν επαρκώς τις πτυχές της υγείας. Αυξάνεται η ανησυχία ότι η άνοδος της θερμοκρασίας πάνω από 1,5° C αρχίζει να θεωρείται αναπόφευκτη, ή ακόμη και αποδεκτή, από ισχυρά μέλη της παγκόσμιας κοινότητας. Σχετικά με αυτό, οι τρέχουσες στρατηγικές για τη μείωση των εκπομπών στο μηδέν έως τα μέσα του αιώνα υποθέτουν με απίθανο τρόπο ότι ο κόσμος θα αποκτήσει μεγάλες δυνατότητες για την απομάκρυνση των αερίων του θερμοκηπίου από την ατμόσφαιρα.\nΑυτή η ανεπαρκής δράση σημαίνει ότι η αύξηση της θερμοκρασίας είναι πιθανό να ξεπεράσει κατά πολύ τους 2° C, γεγονός που θα έχει καταστροφικές συνέπειες για την υγεία και την περιβαλλοντική σταθερότητα. Η καταστροφή της φύσης δεν έχει την ίδια βαρύτητα με το κλιματικό στοιχείο της κρίσης και κάθε παγκόσμιος στόχος για την αποκατάσταση της απώλειας της βιοποικιλότητας έως το 2020 χάθηκε. Πρόκειται για μια συνολική περιβαλλοντική κρίση.\nΟι επαγγελματίες υγείας ενώνουν τις φωνές τους με τους περιβαλλοντολόγους, τις επιχειρήσεις και πολλούς άλλους, απορρίπτοντας ότι αυτό το αποτέλεσμα είναι αναπόφευκτο. Περισσότερα μπορούν και πρέπει να γίνουν τώρα – στη Γλασκώβη και στο Κουνμίνγκ – και στα αμέσως επόμενα χρόνια. Στεκόμαστε μαζί με τους επαγγελματίες υγείας παγκοσμίως που έχουν ήδη υποστηρίξει τις εκκλήσεις για ταχεία δράση.\nΗ ισότητα πρέπει να βρίσκεται στο επίκεντρο της παγκόσμιας αντίδρασης. Η δίκαιη συνεισφορά στην παγκόσμια προσπάθεια σημαίνει ότι οι δεσμεύσεις μείωσης πρέπει να λαμβάνουν υπόψη τη σωρευτική, ιστορική συμβολή κάθε χώρας στις εκπομπές, καθώς και τις τρέχουσες εκπομπές και την ικανότητά της να ανταποκριθεί. Οι πλουσιότερες χώρες θα πρέπει να μειώσουν τις εκπομπές ταχύτερα, πραγματοποιώντας μειώσεις έως το 2030 πέραν των προτεινόμενων σήμερα και επιτυγχάνοντας καθαρές μηδενικές εκπομπές πριν από το 2050. Παρόμοιοι στόχοι και επείγουσα δράση απαιτούνται για να αποφευχθεί η απώλεια της βιοποικιλότητας και η ευρύτερη καταστροφή του φυσικού κόσμου.\nΓια να επιτευχθούν αυτοί οι στόχοι, οι κυβερνήσεις πρέπει να προβούν σε θεμελιώδεις αλλαγές στον τρόπο οργάνωσης των κοινωνιών και των οικονομιών μας και στον τρόπο ζωής μας. Η τρέχουσα στρατηγική της ενθάρρυνσης των αγορών να ανταλλάξουν τις ρυπογόνες με βιώσιμες/καθαρότερες τεχνολογίες δεν είναι αρκετή. Οι κυβερνήσεις πρέπει να παρέμβουν για να υποστηρίξουν τον επανασχεδιασμό των συστημάτων μεταφορών, των πόλεων, της παραγωγής και της διανομής τροφίμων, των αγορών για χρηματοοικονομικές επενδύσεις, των συστημάτων υγείας κ.α. Απαιτείται παγκόσμιος συντονισμός για να διασφαλιστεί ότι η βιασύνη για πιο βιώσιμες τεχνολογίες δεν θα έχει ως κόστος περισσότερη περιβαλλοντική καταστροφή και εκμετάλλευση του ανθρώπου.\nΠολλές κυβερνήσεις αντιμετώπισαν την απειλή της πανδημίας Covid-19 με πρωτοφανή χρηματοδότηση. Η περιβαλλοντική κρίση απαιτεί παρόμοια αντιμετώπιση έκτακτης ανάγκης. Θα χρειαστούν τεράστιες επενδύσεις, πέρα από αυτές που εξετάζονται ή πραγματοποιούνται οπουδήποτε στον κόσμο. Αλλά οι επενδύσεις αυτές θα αποφέρουν τεράστια θετικά αποτελέσματα για την υγεία και την οικονομία. Αυτά περιλαμβάνουν θέσεις εργασίας υψηλής ποιότητας, μειωμένη ατμοσφαιρική ρύπανση, αυξημένη σωματική δραστηριότητα και βελτιωμένη στέγαση και διατροφή. Η καλύτερη ποιότητα του αέρα από μόνη της θα επιφέρει οφέλη για την υγεία που αντισταθμίζουν εύκολα το παγκόσμιο κόστος της μείωσης των εκπομπών.\nΤα μέτρα αυτά θα βελτιώσουν επίσης τους κοινωνικούς και οικονομικούς καθοριστικούς παράγοντες της υγείας, η κακή κατάσταση των οποίων μπορεί να έχει καταστήσει τους πληθυσμούς πιο ευάλωτους στην πανδημία Covid-19. Αλλά οι αλλαγές δεν μπορούν να επιτευχθούν με την επιστροφή σε επιζήμιες πολιτικές λιτότητας ή τη συνέχιση των μεγάλων ανισοτήτων πλούτου και ισχύος εντός και μεταξύ των χωρών.\nΗ συνεργασία εξαρτάται από τα πλούσια έθνη\nΕιδικότερα, οι χώρες που περισσότερο δημιούργησαν την περιβαλλοντική κρίση πρέπει να κάνουν πιο πολλά για να στηρίξουν τις χώρες χαμηλού και μεσαίου εισοδήματος ώστε να οικοδομήσουν καθαρότερες, υγιέστερες και πιο ανθεκτικές κοινωνίες. Οι χώρες υψηλού εισοδήματος πρέπει να τηρήσουν και να υπερβούν την εκκρεμούσα δέσμευσή τους για την παροχή 100 δισεκατομμυρίων δολαρίων ετησίως, καλύπτοντας τυχόν ελλείψεις το 2020 και αυξάνοντας τις συνεισφορές μέχρι και μετά το 2025. Η χρηματοδότηση πρέπει να κατανεμηθεί εξίσου μεταξύ μετριασμού και προσαρμογής, συμπεριλαμβανομένης της βελτίωσης της ανθεκτικότητας των συστημάτων υγείας.\nΗ χρηματοδότηση θα πρέπει να γίνεται μέσω επιχορηγήσεων και όχι μέσω δανείων, ενισχύοντας τις τοπικές ικανότητες και ενδυναμώνοντας πραγματικά τις κοινότητες, και θα πρέπει να συνοδεύεται από τη διαγραφή μεγάλων χρεών, τα οποία περιορίζουν τη δράση τόσων πολλών χωρών με χαμηλό εισόδημα. Πρέπει να διατεθεί πρόσθετη χρηματοδότηση για την αντιστάθμιση των αναπόφευκτων απωλειών και ζημιών που προκαλούνται από τις συνέπειες της περιβαλλοντικής κρίσης.\nΩς επαγγελματίες υγείας, πρέπει να κάνουμε ό,τι μπορούμε για να βοηθήσουμε τη μετάβαση σε έναν βιώσιμο, πιο δίκαιο, ανθεκτικό και υγιέστερο κόσμο. Παράλληλα με τη δράση για τη μείωση της βλάβης από την περιβαλλοντική κρίση, θα πρέπει να συμβάλουμε ενεργά στην παγκόσμια πρόληψη περαιτέρω ζημιών και στη δράση για τα βαθύτερα αίτια της κρίσης. Πρέπει να θέσουμε τους παγκόσμιους ηγέτες προ των ευθυνών τους και να συνεχίσουμε να εκπαιδεύουμε το κόσμο σχετικά με τους κινδύνους της κρίσης για την υγεία. Πρέπει να συμμετάσχουμε στο έργο για την επίτευξη περιβαλλοντικά βιώσιμων συστημάτων υγείας πριν από το 2040, αναγνωρίζοντας ότι αυτό θα σημαίνει αλλαγή της κλινικής πρακτικής. Τα ιδρύματα υγείας έχουν ήδη διαθέσει περισσότερα από 42 δισεκατομμύρια δολάρια περιουσιακών στοιχείων από ορυκτά καύσιμα – και πρέπει να τους ακολουθήσουν περισσότεροι.\nΗ μεγαλύτερη απειλή για την παγκόσμια δημόσια υγεία είναι η συνεχιζόμενη αποτυχία των παγκόσμιων ηγετών να κρατήσουν την παγκόσμια άνοδο της θερμοκρασίας κάτω από 1,5° C και να αποκαταστήσουν τη φύση. Πρέπει να γίνουν επείγουσες αλλαγές σε ολόκληρη την κοινωνία, οι οποίες θα οδηγήσουν σε έναν δικαιότερο και υγιέστερο κόσμο. Εμείς, ως εκδότες περιοδικών υγείας, καλούμε τις κυβερνήσεις και άλλους ηγέτες να δράσουν, χαρακτηρίζοντας το 2021 ως τη χρονιά που ο κόσμος θα αλλάξει επιτέλους πορεία.\nΤα έντυπα που παρείχαν οι συγγραφείς είναι διαθέσιμα με το πλήρες κείμενο αυτού του κύριου άρθρου στο NEJM.org.\nΣημείωση του συντάκτη: Αυτό το άρθρο δημοσιεύεται ταυτόχρονα σε πολλά διεθνή περιοδικά. Παρακαλούμε δείτε τον πλήρη κατάλογο εδώ: https://www.bmj.com/content/full-list-authors-and-signatories-climate-em....\nΑυτό είναι ένα άρθρο Ανοικτής Πρόσβασης που διανέμεται σύμφωνα με τους όρους της άδειας χρήσης Creative Commons Attribution (CC BY 4.0), η οποία επιτρέπει σε άλλους να διανέμουν, να προσαρμόζουν και να βασίζονται σε αυτό, για εμπορική χρήση, υπό την προϋπόθεση ότι το πρωτότυπο έργο αναφέρεται κατάλληλα. Βλέπε http://creativecommons.org/licenses/by/4.0/.\nΑυτό το άρθρο δημοσιεύθηκε στις 5 Σεπτεμβρίου 2021 στο NEJM.org.\nThe post Έκκληση για την προστασία του περιβάλλοντος, την βιοποικιλότητα, την παγκόσμια υγεία appeared first on olivenews.gr.\nΕυρωπαϊκό Ταμείο Εγγυήσεων: Γιατί εγκρίνεται μόλις 1 στα 100 δάνεια στην Ελλάδα\nEFFAT: «Οι αγρεργάτες παραμένουν αποκλεισμένοι από την Πράσινη Συμφωνία»\nΚαλύβια Αγρινίου: Πορτοκάλια με παράδοση 300 χρόνων